text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Vegir frá eini farnari tíð
August 27 , 2008Mær vitandi, eru vegirnir her í bygdini frá eini tíð, har ein bilur koyri eftir vegnum í senn. Um tit kláraðu at fáa bilarnar burtur av vegnum (so fólk t.d brúktu sínar fínu bilgaragur, sum nógv hava, og tit gjørdu nøkur parkeringspláss), so hevði tað loyst ein stóran part av trupulleikanum.
Stutt sagt, er hetta ein bygd við for nógvum slentrian! Her er ongin heildarætlan fyri nøkrum, og tað ræður bara um at gera meira enn kvinnurnar, sum bara niðurbetaltu skuldina hjá nøkrum "idiotiskum" mannfólkum.
Vestmanna er ikki verðsins navli, men ein deilig bygd um skilafólk skipaðu fyri!
Rætt er, at nógvir vegir eru gamlir, og at ymsastaðni er trupult at breiðka vegirnar, tí bygt er í mark. Vestmanna kommuna veit av, at um parkeringsviðurskiftini vórðu betur skipað, so slapst undan ávísum trupulleikum. Í sambandi við breiðakan av niðara vegi, er ætlanin eisini at skipa parkeringsviðurskiftini av Fossábrúgv út á Torgið. Breiðkanin undir Holmsbakka fer eisini at betra parkeringsviðurskiftini har munandi. Annars arbeiðir ferðslunevndin hjá kommununi við ymsum ferðsluspurningum, sum vónandi gerast ein partur av eini heildarætlan.
Bygdarráðsval er í heyst, og tá hevur tú møguleikan at velja skilabetri fólk at skipa fyri, møguleiki er enntá sjálvur at stilla upp.
Dripp-Dripp.
August 27 , 2008Fyri at sleppa frá at gera eina stutta søgu langa,skal eg
first minnast til at ikki at gloyma,at minnast til at eg
leingi,ja fyri nakad av tíd sídan,í hvussu so er í eitt halvt
ár havi atla mær at siga komununi frá,ja ikki tí at eg ikki
haldi at tit í komununi vita,ja vónandi hevur onkur annar
sagt tikkun tad,illa kanska onkur í kommununi hevur lakt
til merkis,men kanska sast tad ikki so val úr bilinum og
serliga illa um man hevur gloymt at taka sólbrillurnar av,
men sjalvandi má man ikki taka tar av um (ja nú kom eg at
hugsa um nakad tad var jú kavi tá brandposturin í Skála-
tungu fór at leka )sólin skínir.Vónandi verur tatt ardenn
kavin og frostid kemur aftur,vegirnir glansa meira tá teir
eru vátir, so einki er so rinkt at tad- - - - - - -stoppa nú.
Arbeiðið verður gjørt fyrsta dagin.
Vespur
August 27 , 2008Nú vespur eru komnar til Vestmannar, kundi eg hugsað mær at vita um nakar vesputínari er í bygdini?
Eisini kundi eg hugsað mær at fingið at vita hvussu langt arbeiði er komið, viðv. leysgangandi hundum, síggi ongantíð nakað um tað málið í tykkara fundarfrásagnum.
Ein ið hvørki dámar vespur ella hundar :-(
Vit hava tíverri onga skipan til tess at burturbeina vespubýlir, men um eitt býli verður funnið, verður heitt á viðkomandi um í fyrstu syftu at seta seg í samband við umsitingina ella umsjónarmannin hjá kommununi.
So leingi eingin avtala er við løgregluna, um at kommunan skal taka sær av leysum hundum, eru hesir ein trupulleiki hjá løgregluni.
Vegbungur
August 27 , 2008Hví ikki taka allar veg bungur vekk, og set Keylur so man má
snæra ímillum tær. Í Kollafirði eru nækrar settar upp
endurskin er á teymun tær síggjast lengen veg.
hevði hetta ikki verið eitt hugskot
Kommunan
August 26 , 2008Er nakað kort yvir gongugøtur í haganum omanfyri bygdina
Vegabungur eina ferð enn
August 26 , 2008Kundi hugsað mær at skoytt eitt sindur upp í tosið um vegabungur. Eg stóð nú ein dagin inni á parkeringsplássinum innan fyri fyrrverandi smiðjuna hjá Hans hjá Borgu og spældi við abbabørnin, tá brádliga eitt av teimum, genta 6 ár, sær okkur spennandi hinu megin vegin og leypur av stað. ì somu løtu kemur ein bilur koyrandi inn eftir, tíbetur tilkomin maður við róðrið og koyrdi ikki skjótt. Hann fekk steðgað bilinum, áðrenn tað brast. Hugsaði tá, at um tað hevði verið ein ungur bráður maður, so endaði ivaleyst gali, tí tað er so mikið langt millum tær bungurna, sum har eru, at ferðin sum einki kann verða nokk so fitt. Hevði ikki borið til at gjørt eina bungu aftrat har ímillum.
Eitt, sum eg eisini havi hugsað ofta er, um ikki eitt spegl átti at verið á Gerðisheyggi við Hallarveg, tí har er sýnið ringt og hópur av børnum ferðast har hvønn dag, og tey minnast ikki at hyggja hvørki til høgru ella vinstru, tá tey koma oman á høvuðsvegin á t.d. súkklu, rulluskoytum ella á sletu, og bilarnir koyra ikki altið spakuliga har!!!
Nú byrjar skúlin aftur
August 26 , 2008Nær verður gongugøtan gjørd -
heilt frá spæliplássinum í Miðalsbrekku og oman við hjá Helga F. Nielsen.
Vegbungur og SSL
August 26 , 2008Eg haldi, taðer langt úti, at bygdarleiðir nú ikki kunnu koyra inn í bygdina orsaka av vegbungum. Í øllum øðrum londum er sera sera tætt millum bungurnar, tað verður hugsa um trygdina hjá fótgangarum og bilum annars og ikki um, um førarin hoppar eitt vet í setrinum ella ikki.
Tað er virkuliga tápuligt av SSL, sum er ein tænastustovnur at koma við slíkum tápuligum grundgevingum. Teir hava skyldu mótvegis okkum, sum brúka bygdarleiðir og tann skyldan má væl innibera tænastu, og tænasta er at fólk sleppa í bussin líka so uppi sum niðri í bygdini. Busseigararnir fáa pengar fyri at halda bussarnar viðlíka og fyri at keypa nýggjar bussar fyri. Teir bjóða uppá leiðir og tað inniber nakrar skyldur.
Eg haldi, tað er sjálvsagt, at bussar koyra har, sum tørvur er á tí og tað er so langt niðan í bygdina, sum gjørligt, helst heilt niðan í Miðalsbrekku.
Vit eru púra samd - verður annars lagt út uttan viðmerking.
Vegforðingarnar
August 26 , 2008Eg má gera ein viðmerking um vegforðingarnar á Toftavegi. Eg haldi at tit hava oyðulagt tær við at gera tær breiðari. Endamálið við vegforðingini er nú burtur, tí nú noyðist ein ikki at taka ferðina av bilinum longur. Hevur tú eina ferð uppá 30-40 km/t so er bara at halda tað ferðina um vegforðingarnar, tí tað sker einki við at gera tað, hvørki við bili ella fólki. So hasar nógvu pengarnar tit hava brúgt har er brúktir til fánýtis, spell. Eg helt annars at tær vóru fínar og var sera glaður um tær, tí tá tordi man at lata børnini ganga á vegnum, men nú mugu tey aftur bindast fyri at yvirliva.
Annars ein deilig heimasíða tit hava.
vevmyndatól
August 26 , 2008Hví hendir onki við hasum vevmyndatólunum?
Nú summar er, og fólk royna at ferðast eftir veðrinum, haldi eg, at tað er sera óheppið, at vit bert hava hasa sera vánaligu vevmyndina av Vestmanna.
Familja og vinir hjá mær, sum ikki búgva í Vestmanna, eru eisini farin at argast inn á hetta. Áður hava tey kunnað farið inn her og hugt at myndini og sæð, hvussu veðurlíkindini eru, men nú siga tey, at hetta als ikki gevur rætta mynd, og tí mugu tey ringja til mín og spyrja um veðrið ella bara setast aftur.
Tit hava nú í mánavís sagt, at vevmyndatólini skulu koma í rættlag, men eg dugi ikki at´síggja nakran bata, heldur hin vegin. Eitt tól, ið fokuserar beint á ljótasta bygning í Vestmanna, og eitt annað, ið er óvirkið. Hetta er ikki góð reklama fyri bygdina!
Sum áður nevntm verður nýggjamyndatólið sett í somu mastur á kaiøkinum, sum verandi tól. Ætlanin er at snara verandi tóli meira niðan ímóti bygdnini, ímeðan nýggja tólið verður sett til at vísa inneftir.
Kommunubókin
August 13 , 2008Hvat er tað fyri bók, sum Jystinus Eidesgaard skal skriva, tá kommunuvalið verður? Hví fekk hann játtað 20.000 kr.
Talan er ikki um eina bók, men um eitt temablað um kommunur og kommunal viðurskifti. Í mai 2008 kom blað, sum viðgjørdi kommunurnar í Norðuroyggjum og Eysturoynni. Ætlanin er nú at viðgera hini økini. Í blaðnum verður ein grein um einstøku kommununa. Harumframt verður Gallupkanning, har íbúgvararnir í kommununum verða spurdir um teirra hugsan um kommunusamanleggingar o.a.
Vit halda, at hetta er ein skilagóður máti at kunna um okkara kommunu. Gallupkanningin er eisini góð, hóast vit longu hava havt vegleiðandi fólkaatkvøðu um nøkur av hesum viðurskiftum. Vit vóna eisini, at Gallupkanningin í grannakommununi fer at geva eina ábending um, hvat grannarnir halda.
20.000 kr. er sama upphædd, sum t.d. Fuglafjørður og Klaksvík stuðlaðu fyrru útgávuni við. Runavíkar, Nes og Sjóvar kommunur stuðlaðu við enn størri upphæddum.
Skúlamyndir
August 13 , 2008Eru nakrar skúlamyndir av árgangi1956/57?
Kommunan liggur ikki inni við øðrum skúlamyndum enn teimum, sum liggja á heimasíðuni.
Um onkur hevur hevur nakrar áhugaverdar myndir til heimasíðuna, eru tey vælkomin at senda tær til VK.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


c: text/html

text:
Ingi Samuelsen
31.12.2015 - 07:09
Tíðindi > Uttanlands > Annað
Amerikanski sjónleikarin Bill Cosby varð í gjár førdur fyri rættin í Pennsylvania eftir at tað fyrr um dagin varð kunngjørt, at hann er ákærdur fyri kynsliga valdsgerð móti eini kvinnu í 2004.
Hann kom til rættin í svart/hvítari hettutroyggju, og varð stuðlaður av tveimu persónum, tá hann varð førdur inn í rættarbygningin. Hann segði einki til nógvu fjølmiðlafólkini, sum tóku ímóti uttan fyri rættarbygningin.
Les eisini: Nú er Bill Cosby ákærdur
Veðhaldsgjaldið varð sett til eina millión dollarar – næstan sjey milliónir krónur – sum Bill Cosby hevur goldið. Tí sleppur hann undan at verða varðhaldsfongslaður, skrivar dr.dk.
Sambært CNN hevur hann ikki tikið støðu til ákæruna. Verjar hansara siga tó, at málið er ”ógrundað”, og tey rokna við, at Bill Cosby verður frídømdur.
Innleiðandi rættarfundur er settur at vera 14. januar. Bill Cosby hevur latið passið frá sær, og kann sostatt ikki fara úr landinum.
Sambært ákærumyndugleikunum er Bill Cosby ákærdur fyri skemmandi valdsgerð móti Andreu Constand í 2004, tá hon arbeiddi á Temple University, sum liggur nærhendis heimið hjá Cosby í Philadelphia.
Her skal amerikanski sjónleikarin og skemtarin eftir øllum at døma hava doyvt kvinnuna, áðrenn hann gjørdi seg kynsliga inn á hana.
Meira enn 50 aðrar kvinnur hava eisini skuldsett Bill Cosby, kendur fyri sjónvarpsrøðina ”The Cosby Show”, fyri líknandi valdsgerð.
78 ára gamli skemtarin hevur higartil víst øllum skuldsetingum frá sær, og hetta er fyrsta ákæran, ið er reist móti honum. Hann kann verða dømdur 10 ára fongsul, um hann verður funnin sekur.
(Mynd: EPA)

robotstxt: allowed

filter: keep


text:
Vertirnir Eivinn Bringsberg og Rógvi Joensen luta gleðiboðskapin til lurtaran. Tosað verður um trúnna og um frelsuvissuna og um Kristus, sum við sínum egna blóðið, er vorðin borgsmaður fyri nýggja sáttmálan (Heb. 7, 22), har vit kunnu hvíla í øllum lívsins umstøðum. Eisini um æviga lívið í Honum (Kol.kap. 2) og fullgjørda verkið fyri einki (Jóh. 19,30) og til seinast um effektina ella úrsliti av lívinum í Gudi (Róm. 5, 16-19).
Vertur: Eivinn Bringsberg og Rógvi Joensen. Teknikari: Albin Johannesen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Endamálið við FarGen
Málið við FarGen-verkætlanini er at lesa arvastreingin (genomið) hjá øllum føroyingum, sum vilja tað. Endamálið er at menna ein pall, sum letur upp fyri møguleikunum fyri gransking í føroyskum ílegum. Saman við vitan úr heilsuverkinum og Ættarbandsskránni letur kortleggingin av føroysku ílegunum upp fyri møguleikunum at betra um fyribyrging og viðgerð.
Av tí at talan er um fyrstu slíku kanning í Føroyum, er málið lutvíst eisini førleikamenning at fyrireika DNA til genom-lesing og at handfara og goyma talgildar dátur frá lesingini undir tryggum umstøðum.
Stig 1 er 1.500 føroyingar
Í fyrstu atløgu verða arvastreingirnir hjá 1.500 føroyingum lisnir, og talgildu dátur teirra verða skrásettar í einum dátugrunni hjá Ílegusavninum. Dáturnar verða nýttar til at seta saman eitt føroyskt tilvísingargenom (referencegenom). Kannað verður ikki, hvat úrslitini siga um tínar møguligu sjúkur og arvaeginleikar.
Seinni verður tú møguliga boðin at luttaka í eini ella fleiri ítøkiligum granskingarverkætlanum, og tú gert sjálv/ur av, um tú vilt luttaka í hvørjari einstakari verkætlan.
Les meira um, hvør kann luttaka í FarGen.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Fjalsvegur
Juni 29 , 2007Eg havi skilt, at tað, undir vegagerðini, verður koyrandi eftir Fjalsvegi av og á. Nær verða útlit fyri hesum?
Kommunusamanlegging
Juni 28 , 2007Nógvir vestmenningar ganga og halda, at vit kunnu fáa Válin upp í Vestmanna Kommunu, og at Kvívíkar Kommuna so kann reisa og renna, men hetta er ikki veruleikin, og hetta mugu vit vestmenningar sígja í eyguni. Vestmanna og Kvívíkar Kommunur verða ein kommuna eftir 2011, so ella so. Eg kann illa hugsa mær, at nøkur av teimum kommununum, sum Vestmanna Kommuna fer at samráðast við, fer undir seriøsar samráðingar, fyrr enn Vestmanna og Kvívík eru samdar sínamillum. Havnar Kommuna ger tað ið hvussu er ikki, og Sunda Kommuna valla heldur. Í Vágum dáma tey eisini nokk so væl at klandrast, so har er kanska ein møguleiki.
Nei, bygdaráðslimir í Vestmanna og Kvívík, takið tykkum nú saman, og loysi ta uppgávu tit eru settir til at gera. Gera tit tað ikki, so verður okkara øki líka ópopulert og óinterresant fyri fremmandafólk og vinnulív, sum "klandursholini" Sandoyggin og Suðuroyggin, og tað kann ikki verða tykkara áhugi, ella hvussu?
XXL
Vegaforðingar
Juni 26 , 2007Hvussu við vegaforðingum ella fartforðingum uppi í Vestri? Farturin er nógvur á bilum ið koyra har
sangur
Juni 22 , 2007hvar fái eg vestmannasangim , og bara hann
uppi í Vestri
Juni 21 , 2007Eru ætlanir um veg-bungur í Neslít og Bjargalíð? Har koyrir ungdómur kapp-koyring um kvøldarnar, og farligt er
Kommunusamanlegging
Juni 20 , 2007"Meirilutin í Kvívíkar Kommunu tók ikki undir við eini samanlegging av kommunum". Soleiðis svaraðu tit einum spurningi á hesum staði herfyri. Merkir tað, at bygdarráðið í Kvívík als ikki vil tosa um eina samanegging, ella vóru teir ónøgdir við samráðingaruppleggið frá Vestmanna Kommunu?
Haldi avgjørt, at Vestmanna og Kvívík eiga at semjast, áðrenn farið verður at samráðast við aðrar kommunur, men sjálvandi, eru teir so forstokkaðir har yviri, at teir als ikki vilja tosa, so mugu vit her í Vestmanna bara ganga okkara egnu leið.
Børn á grastekjuni
Juni 19 , 2007Kann kommunan siga okkum, nær tit fara at gera tað so, at børn ikki sleppa uppá takið á útibarnagarðinum -og nær tit fara at seta fyri, so børn ikki detta niður av vøllinum og niður í túni í útibarnagarððinum?
umsjónarfólk/Pedellur
Juni 18 , 2007nær fer VK at søkja eftir nýggjum pedelli til skúlan/ítróttarhøllina
fyri pedell sum hevur sagt seg úr starvi.
heilsan Steingrím.
Vatnið á Toftavegi
Juni 17 , 2007Vatnið í krananum hjá okkum hevur verið rættuliga skitið tað seinastu vikuna - runuvatn viðhvørt, og tað luktar illa.
Nær kunna vit vænta tað í lagi aftur?
Vatnveitingin á Toftavegi
Juni 11 , 2007Spurt verður um, hví so lítið trýst er á vatnveitingini á Toftavegi (vit komu av óvart at strika spurningin, men hava roynt at endurskriva hann - j.d.)
Bygdarsøga Vestmannar
Juni 10 , 2007Er arbeiðidð við at skriva bygdarsøguna farið í gongd aftur. Hevur kommunan funnið ein rithøvund, ið vil átaka sær uppgávuna?
tal á húsum
Juni 08 , 2007hvussu nógv hús eru í Vestmanna?
Eru tit fínir ??
Juni 06 , 2007Havið nakrar konkretar spurningar til kommunina:
1. Hvat er skuldin hjá Vestmanna Kommunu í dag ?
2. Hvussu nógv er niðurgoldið hetta skeiði ?
3. Hvat ljóðar ein álýkning uppá í dag ?
4. Hvussu nógv er innistandandi ?
5. Hevur kommunan ætlanir um at broyta skattin komandi ár ?
6. Hevur kommuna ætlanir um at hækka barnafrádráttin komandi ár ?
Tit eru fínir
Juni 05 , 2007Tit hava fingið¨so nógv rós, men her er eitt sindur av rísi.
Í Kvívík og Leynum hava tey hátíðarhildið, at skúlarnir eru vornir 100 ár - tillukku við tí, men Vestmanna bygdaráð brýtur ´teirra gamla bygdaskúla niður. Bygdaráðið hevur fingið fyrispurning um keyp av skúlanum. Fyrra bygdaraðið fekk fyrispurning frá einum kendum politikara um keyp av bygninginum, men hann fekk als ikki svar !
Skúlin ´kostaði 115.000 kr. at taka niður, men bygdaráð "gloymir" at siga fólki, at tað kostar minst 300.000 kr. at fríðka øki, so við tí ið kundi fingist fyri skúlan, hevur hetta kostað kommununi kanska 600.000 kr. !
Er søgurnar sannar um, at kommunan ikki eigur pengar fyri breiðkan av svinginum oman fyri hjá Odu Johannesen, men lænir peningin frá J & K Petersen (sjálvandi), sum fær arbeiðið, uttan at hetta er boðið út ?
Útiseti, sum ætlaði at flyta heim aftur, men................
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Fiskimálaráðið boðar frá á heimasíðuni, at avgreiðslan av afturlatnu uppboðssølunum av rættindum at veiða norðhavssild og makrel er útsett eina viku.
Fiskimálaráðið hevur boðað frá, at afturlatnu uppboðssølurnar av rættindum at veiða 7.490 tons av norðhavssild og 10.901 tons av makreli verða ávikavist 14. august og 16. august 2018.
Undanfarnu uppboðssølur hava víst, at luttøkan hevur verið avmarkað. Í hesum døgum verða umsóknirnar um menningarkvotur avgreiddar. Tað kann hava fyrimunir fyri vinnuna og luttøkuna í uppboðssølunum, at hesar eru avgreiddar, áðrenn sølan av langtíðarrættindum at veiða makrel og norðhavssild verða framdar, sigur Fiskimálaráðið í fráboðanini.


text:
At menna og framleiða lutir, tænastur og úrdráttir er grundarsteinurin undir menningini av okkara samfelag. Hesum veruleika verður arbeitt við í lærugreinini tøknifrøði. Hugt verður eftir samspælinum ímillum lut, tøkni, vitan og skipan, og arbeitt verður við at sameina tøkniliga og náttúrvísindaliga vitan við arbeiði á verkstaði og á starvstovu.
Í lærugreinini verður arbeitt við verkætlanum, har metingar verða gjørdar av samspælinum ímillum tøkniliga menning og samfelagsliga menning. Arbeiðshátturin er tvørgreinaligt verkætlanararbeiði.


text:
Rentuyvirlit
Sparikassin bjóðar eisini E-kann, ið er opin fyri innskotum ávíst tíðarskeið. Les meira her.
*Talan er um støkkrentu, tvs. saldan verður rentað stigvíst.
Trotarenta er p.t. 18,00 % p.a.
Galdandi frá 22. mai 2018
Ábyrgdarpeningur
**Ábyrgdarpeningur er váðafúsur peningur, ið ikki er fevndur av Innskjótaratrygdargrunninum. Sambært viðtøkum sparikassans hevur sparikassin rætt til, men ikki skyldu, at renta inngoldna ábyrgdarpeningin. Víst verður til viðtøkur og rentupolitikk fyri ábyrgdarpening á heimasíðuni.
Rentan er skiftandi
Útlán - privatkundar
Rentan er skiftandi.
Trotarenta er p.t. 18,00 % p.a.
Fyritreytir við útroknan av árligum útreiðslum í %:
1) Roknað er við bústaðarláni á 1. mió. kr. við afturgjalding yvir 20 ár sum annuitetslán. Ognarveðbræv á 1,2 mió. kr. verður tinglýst í ognini. 75 % av virðinum verður rentað við lægsta rentustigi, tó í mesta lagi 1,2 mió. kr.
2) Roknað er við billáni á 200.000 kr., ið verður afturgoldið yvir 7 ár sum annuitetslán. Ognarveðbræv á 240.000 kr. verður tinglýst í bilinum.
3) Roknað er við kassakreditti á 50.000 kr., ið verður veittur sum standandi lán uttan trygd í 5 ár. Provisjón á 1 % av mest loyvdu nýtslu er íroknað ÁÚP.
4) Roknað er við nýtsluláni á 40.000 kr. við afturgjalding yvir 5 ár sum annuitetslán. Veitt uttan trygd.
5) Roknað er við orkuláni á 300.000 kr. við afturgjalding yvir 20 ár sum annuitetslán. Ognarveðbræv á 350.000 kr. verður tinglýst í ognini.
Galdandi frá 1. september 2018


text:
Vit halda á at gera Føroyar betri fyri øll
Vit hava sæð eina stóra broyting í samfelagnum tey seinastu árini, og alt blomstrar. Her er summar alt árið, viðvíkjandi vælferðini hjá tí einstaka borgaranum.
Nú fara vit á val, fyri at gera tað uppaftur betri fyri øll. Soleiðis at samfelagið eggjar øllum lønarbólkum, ungum sum eldri, at taka nøkur eyka tøk, so at gjógvin ímillum rík og fátøk minkar meir. Og hvussu gera vit tað? Tá vit longu eru tað javnasta samfelagið, vit vanliga samanbera okkum við?
Fólkaflokkurin hevur svarið! Svarið er einfalt, skattalætti til lág-og miðallønt.
Tað er staðfest, at allir føroyingar taka undir við førda politikkinum, - eisini tey sum hava talað at.
Góði veljari, vit fara ikki at svíkja hetta lyftið vit geva tykkum um skattalætta. Og tí fara vit øll á val, og vísa okkara nøgd. Eingin lág- og miðalinntøka skal gjalda meira enn 30% í skatti.
Har vit brúka ein part av inntøkuvøkstrinum, at fíggja hendan skattalættan við.
Vøkstur er vegurin fram.
Eg bjóði meg fram at vera ein partur av hesum toymið, sum vilja halda fast um, - at Føroyar er, - og verur verandi, besta og javnasta landi í heiminum at búðleikast í.
Ríkidømið (landsins ogn), sum landið eigur, kemur øllum til góðar ídag ígjøgnum skattalættar. Vit í fólkaflokkinum, vilja ikki at hendan ognin gleppir okkum av hondum, við at man broytir ymiskar skipanir, í óðum verkum. Far tí á val, og vel Fólkaflokkin.
Jógvan Kristin Olsen
Valevni Fólkafloksins


text:
-
9. September 2018 | Sjúrður Gullbein
Bárður Skorheim Guttesen formaður í RK
29. August 2018 | Sjúrður Gullbein
Annika Olsen, borgarstjóri: Vit eru stolt av tykkum!
25. August 2018 | Sjúrður Gullbein
Formaðurin í Róðrarfelagnum Knørri til reseptión á Dannebrog
23. August 2018 | Sjúrður Gullbein
Tá ið Fríðrikur krúnprinsur vitjaði Róðrarfelagið Knørr
28. Juli 2018 | Sjúrður Gullbein
Ólavsøkuróðurin 2018 bleiv ein frálíkur knørradagur
24. Juni 2018 | Sjúrður Gullbein
Róðrarfelagið Knørrur nógv heiðursmerkir í Vági
18. Juni 2018 | Sjúrður Gullbein
Gull og tannagrísl – Eystanstevnan 2018
17. Juni 2018 | Sjúrður Gullbein


text:
Sunnukvøld í sofuni, hyggi aftur á eitt framúr gott vikuskifti, og má staðfesta, at nógv er hent í Føroyum, síðan eg sum 20 ára gamal í 1993 flutti til Danmarkar.
Táveradi unnustan skuldi í skúla í Keypmannahavn, og á einum arbeiðsmarknaði, ið lá í fillum, var trupult at síggja, hvat ein nýklaktur HH næmingur skuldi gera. Allir møguleikarnir í stórbýnum freistaðu eisini, tí langt var millum mentanarligu hæddarpunktini í Havnini fyrst í nítiárunum.
Men nú siti eg her, eftir eitt framúrskarandi vikuskifti og hugsi, at Tórshavn veruliga er heimsins nalvi.
Fríggjakvøldið var eg í Reinsarínum, har upphitingin til FMA varð hildin við nøkrum av okkara mest spennandi tónleikanøvnum, áðrenn eg fór í Hvonn, har vit kundu njóta serøl frá Mikkeler í hugnaligu hølunum, síðan gekk leiðin í Sirkus, ein barr, ið osar av sál og við nýggja ølkovanum, hevur fingið enn eina dimensión. Síðan fór til blues við Una Debess í Irish Pub, og karaoke í Glitnir, áðenn kvøldið endaði aftur í Sirkus og einum túri gjøgnum Havnina, ið fær stórbýardám eftir kl. 4 vikuskiftisnætur.
Leygardagurin var FMA dagur, tiltakið er vaksið við tíðini og gerst betur og betur fyri hvørt ár, ið gongur. Tað byggir á herðarnar á Planet Awards, ið eg sjálvur saman við Jonhard Hammer og m.ø. Eyðun Klakstein stóð á odda fyri fyrstu árini. Tiltakið er nú vorið vaksið, og riggaði ótrúliga væl í gjár.
Framførslurnar vóru allar góðar, og fleiri framúr góðar. Orka við sínum alternativa ljóðheimið legði fyri og tendraði showið, Heiðrikur, ið saman við sínum lítla bólki og gentubólkinum KATA sang okkum inn í sín fantastiska heim. Lena, ið rørdi við nokk inniligasta lagnum í fjør. Búi Dam og Tjant, sum fortaldu okkum, at vit skuldu eta fisk. Danny and The Veetos, sum við ársins hitti og sum besti bólkur fekk takið á Norðurlandahúsinum at lyfta seg. Men hæddarpunktið var í mínari verð KATA, hesar fantastiku songkvinnur, nakrar av okkara allarbestu kvinnuligu solistum. ið saman eru gandakendar, eg varð rørdur og upplyftur, tónleikauppliving í heimsflokki.
Lena var saman við Eivør stóri vinnarin á kvøldinum, við bestu útgávu, besta songkvinna, besta framleiðara og besta fløguhúsa. At hon hevði valt fara í sama hatt sum eg á kvøldinum fekk Urd Johannesen at skýra okkum Dupont & Dupont.
Eftirveitslan á Reinsarínum var ikki minnið góð, deilig fólk, frálíkur tónleikur og gott øl. Aftur hetta kvøldið endaði í Sirkus.
Sunnudagurin varð hildin í Gundadali, har HB spældi ein fínan dyst frammanfyri einum fullsettum HB húsið, góður stemningur og gott fótbóltsspæl, og vónin er bjørt í Gundadali.
Tað er deiligt at búgva í fantastisku Føroyum.


text:
Tey á Akureyri hava í stórum stíli megnað at tikið við avbjóðingini, hava omanfyri 1600 lesandi, eru størsta einstaka arbeiðspláss á Norðlandinum og ímyndin av framburði og menning hjá vinnu, fyrisiting og ungdómi.
Akureyringar hava sum tey einastu í verðini útbúgving á masterstigi í lóg nevnda Polar Law. Granskingarparturin verður skipaður á árligari ráðstevnu ið er grundarlag undir árligu útgávuni The Yearbook of Polar Law. Bókin er nú komin á fjórða sinni við greinum frá ráðstevnuni í 2012. Knappliga 40 røður, greinar og ummæli, ið fylla knappar 400 síður var úrslitið av ráðstevnuni, sum í 2012 var hildin í Nuuk at staðfesta góða samstarvið millum háskúlanna á Akureyri og í Nuuk.
Kári á Rógvi helt eisini røðu á ráðstevnuni og teir Bárður Larsen lótu úr hondum grein ið nevnist “A Faroese Constitution? – Faroe Islands between Parliamentary Sovereignty and Sub-Sovereign Constitutionalism, between Statutory Positivism and Pragmatic Reasoning.”
Greinin viðger mótmæli frá summum donskum lógkønum móti føroyskari stjórnarskipan. Greinin sýnir, at stjórnarskipanir eru sera týðandi og vanligar fyri lond í samveldi, at hetta er norrøn hevd við fordømum sum Íslandi knýttum at Danmark og Noregi knýttum at Svøríki, at sera mong lond á lægri ríkisrættarstigi stigi enn fullveldi um allan heim hava stjórnarskipanir, umframt at hetta samsvarar við stjórnarrættarligt ástøði hjá fremstu nútíðar serfrøði, eisini við bæði klassiska og nýliga danska teori og sjálva heimastýrisskipanina.
Greinin setir fram ta fatan, at vandamálið er tann óhepna leitanin eftir vissum heimildum, eftir samtyktari og kunngjørdari lóg í §-formi, heldur enn at viðurkenna søgu og siðvenju sum lógkeldur. Stóri fyrimunurin við føroyskari stjórnarskipan er sum viti og vegleiðari fyri føroyskari stjórnarrættarligari sjálvsfatan og enn meira sum byrjan til størri stjórnarrættarligt medvit og tulking av ótøttu lóggávuni í ljósinum av væl orðaðum meginreglum ið fólkið sjálvt hevur samtykt.
Niðurstøðan er, at lógpositivisma og denturin á, at lóg skal vera í samsvar við grundleggjandi hugtøk og vera forútsigilig, er vorðin veruligur bági í øllum føroyskum lógar- og stjórnartættum. Serliga forða tykist vera tann friðarliga og stigvísa menningin av bæði ríkisrættarligum og innanhýsis stjórnarligum viðurskiftum ígjøgnum eitt dynamiskt broytiligt stjórnarrættarligt skjal við ásetingum um tjóðarfullveldi, innanhýsis mannagongdir eins og rættindi hjá einstaklingum og bólkum. Hetta er partur av størri vandamáli við lógpositivismu ið serliga í høpinum hjá smáum løgdømum forðar menning í lóg ígjøgnum kjak um kjarnuvirði og lógarstandardar og heldur kvalir okkum í veruleikafjarum nøgdum av alt ov smálutakendari lóggávu, sum rekur burtur alla hugsan bygda á vanligt vit og skil, stigvísa menning ígjøgnum almannakunngjørda venju, sókn eftir loysnum í siðvenju og felags virðum, eins og meginreglur fyri góða stjórn ið fólk kenna á sær.
Meira sæst á www.polarlaw.is
Eisini http://setur.fo/tidindi/kari-og-bardur-i-the-yearbook-of-polar-law/


text:
Matartiltøk í Føroyahúsinum, vár 2018
Ræstur fiskur: Til teir vanligu døgurðarnar í Føroyahúsinum verður borðreitt við røstum fiski, eplum og garnatálgi. Harafturat fæst kaffi og søtt afturvið, og ofta verður skipað fyri onkrum innslagi. Tiltakið byrjar kl.17.30. Kostnaður er 140 kr. Tilmelding er neyðug.
Leygardagsbrunsj: Harafturat hevur Føroyahúsið javnan leygardagsbrunsj við stórum og leskiligum sjálvtøkuborði. Tiltakið er frá kl. 11.00-14.00. Kostnaður er 140 kr. Tilmelding er ikki neyðug.
Tilmelding til matartiltøk fer fram við at senda teldupost til info@fohus.dk, eisini ber til at ringja á tlf. 33 23 15 87.
Føroyahúsið


text:
1. Burtur mín syndaskuld er,
Kristus av øllum nú ber;
eg leit á hann,
náði tá fann,
glaða tað sál mína ger.
Niðurlag: Nýtt lív eg fekk!
Tað Kristus mær gav!
Hvør gáva stór,
mín synd burt fór,
er søkt í djúpasta hav!
Hitt gamla hann vil
nú ei minnast til,
alt ljóst nú er,
hann av øllum ber,
tí nýtt lív eg í honum fekk!
2. Bjartari ferðin nú er,
vandar tó hótta meg her;
gullgøtum á
hann eg skal sjá,
tá her er endað mín ferð.
3. Kom, tú ið syndtyngdur er,
Kristus teg frían tá ger;
frelsa hann kann,
trúgv tí á hann,
aldri hann frá tær tá fer.
Norðlýsið á ferð
stjørnur lýsa bjart
kavaklæddar líðir
allastaðni her tú sært
Horvin summarsól
brenna vøkur ljós
tosa øll um jólini
um kongin og eitt fjós
Størsta løtan nakrantíð hjá hesi mannaætt
ongin hevur størri gleðiboð frá nøkrum frætt
tað var kvøldið tað besta tað av øllum kvøldum ber
besta løtan so siga tey hon størst av øllum er
Mánin hongur har
verjir hesa verð
fjálgt er nú í stovunum
og friður inni er
Hvussu gekk hjá tær
hvussu var títt ár
aftur nú tey spyrja so
og onkur fellir tár
Størsta løtan nakrantíð hjá hesi mannaætt
ongin hevur størri gleðiboð frá nøkrum frætt
tað var kvøldið tað besta tað av øllum kvøldum ber
besta løtan so siga tey hon størst av øllum er
Vit reika gjøgnum lívið millum sorg og gleðiboð
og um tú nú kennir einsamalla teg so er tað so
vit eiga altíð í onkran sum i tonkum er á ferð
og minnist at vit eru her og heilsu okkum ber
Stjørnuskot á veg
út í myrka nátt
reika nú á luftini
og hvørva aftur brátt
Lívgandi hon er
hendan vakra sjón
heimurin er stórur
og í heiminum er vón
Størsta løtan nakrantíð hjá hesi mannaætt
ongin hevur størri gleðiboð frá nøkrum frætt
aftur kvøldið nú koma skal tað størst av øllum er
besta løtan so siga tey hon størst av øllum er
besta løtan so siga tey hon størst av øllum er
besta løtan tað vita vit tá jólaaftan er


text:
Tíðindi
Skeiðskrá fyri kassameistarar/nevndarlimir 2018
Í 2016 skipaði ÍSF fyri skeiðum fyri kassameistarum og nevndarlimum. Skipað varð fyri 5 skeiðum kring landið, og vóru hesi...
Vælvera Fitness verður partur av…
Í samstarvi við Ítróttarsamband Føroya vilja vit kunngera øllum limum, at Vælvera Fitness nú er partur av Anti Doping Danmark....
ÍSF í samstarvi um ABC…
Tú kanst styrkja tína sálarligu heilsu. Fólkaheilsuráðið stendur fyri ABC fyri sálarligu heilsu, ið er ein verkætlan, sum er grundað...
Álendski mentamálaráðharrin á vitjan hjá…
Í samband við vitjan sína í Føroyum, ynskti Álendski mentamálaráðharrin Tony Asumaa eisini at vitja ÍSF. Álendski mentamálaráðharrin hevur stóran...
Ítróttarsálarfrøði á breddan í Suðri
Hevur føroyska ítróttin fyri neyðini at hava fokus á sálarfrøði? Ítróttasamband Føroya hevur skipað fyri tveimum evniskvøldum um júst hetta...


text:
Tað er javnan, at útlendingar arbeiða á Umhvørvisstovuni í styttri tíðarskeið. Soleiðis hevur eisini verið í heyst, har tveir norðurlendingar hava verið her.
Astrid Laustsen Lave úr Danmark hevur verið í starvsvenjing á Matriklinum. Astrid lesur til landinspektør á Aalborg Universiteti.
Hesa tíðina, Astrid hevur verið í Føroyum, hevur hon arbeitt við matrikulerari málsviðgerð, har hon m.a. hevur gjørt eina størri útstykking.
Petter Mahrs úr Svøríki hevur verið á Umhvørvisstovuni sum liður í norðurlendsku skipanini um starvsfólkaumbýti. Skipanin gevur øllum alment settum møguleika at arbeiða hjá myndugleikum og stovnum í norðurlondum eitt ávíst tíðarskeið.
Petter er útbúgving samfelagsfrøðingur við denti á løgfrøði, og starvast á altjóða deildini á Naturvårdsverket í Östersund. Seinastu árini hevur hann arbeitt sum samskipari hjá norðurlendska arbeiðsbólkinum TEG, sum arbeiðir við vistskipanum á landi og serliga lívfrøðiligum margfaldi.
Vit á Umhvørvisstovuni hava verið glað fyri at hava tey á stovninum. Astrid og Petter siga bæði, at tey hava kent seg væl í Føroyum, og at tað er við einum ávísum sorgblídni, at tey nú fara heimaftur til Danmarkar og Svøríkis.
Um tú vil hava meira at vita, ert tú vælkomin at seta teg í samband við Ronnie Thomassen ella Suna Petersen, telefon 342400 ella us@us.fo
« Aftur
Tvær vikur til filmskappingin endar…
17-09-2018
Saman rudda vit Føroyar – leygardag…
07-09-2018
Orkugoymsla frágreiðingar
28-08-2018
Føroyar vertur fyri fyri norðurlend…
27-08-2018
Nýggj orkukanning mælir til sól og …
23-08-2018
Filmskapping um endurnýtslu...nú næ…
23-08-2018
Pussa silvur
27-07-2018
Loyvi til elframleiðslu úr vindorku…
18-07-2018
Reinsiverkið hjá LSH nýggja umhvørv…
11-07-2018
Nýtt samvirkið kommunukort
06-07-2018


text:
Tíðindaskriv
SYNG VIÐ OG UNDIRHALD Í LØKSHØLL
Fríggjakvøldið 15. juni á Eystanstevnu, kl. 21-23, skipar NSÍ fyri einum “Syng við og undirhalds kvøldið” við Hilmar Jan Hansen í Løkshøll í Runavík.
Kvøldið byrjar kl. 21, so fólk náa at spæla Gekk ella síggja landsdystin millum Portugal og Spania, áðrenn tiltakið byrjar.
Føroyskir klassikarar eru á skránni: Rasmus, Sára, Kalli Katt og aðrir vælkendir sangir. Royndir lokalir tónleikarar spæla undir og Steingrund Akustik stendur fyri ljóðinum.
Terje Vestergaard, tónleikastjóri, boðar frá, at bæði harmonikan og elgittarin eru við, so vit kunnu vænta eina breiða palet av ymsum tónleikastílum. Fólk skulu bara taka góða lagið og sangrøddina við.
Í steðginum borðreiðir Sjócafé’in við fiskasúpan og kaffi og køkum í kantinuni í Løkshøll.
Atgongumerkir á 160 kr., íroknað sang og ábit, fáast á www.atgongumerki.fo og við dyrnar í Løkshøll.S


text:
hesi krøv eru ikki galdandi longur !!
Komandi tiltøk
03. nov. VK-1 Runt Agnið (Roysnið)
17. nov. VK-2 Kerjarenningin (Hvirlan)
01. des. VK-3 Tórshavn (Bragdið)
24. des. Kirkjurenningar
05. jan. Nýggjárshálvmaraton (Roysnið)
Nýggjastu greinar
- BETRI Vetrarkappingin 2018/19 nærkast
- FMU øll úrslit: Lýdia aftur met í klingrukasti
- Kunning um FMu viðv. sunnudegi
- FMu hjálparfólk leygardagin
- Byrja við rimarenning fríggjakvøldið
- FM fyri ung verður 7.- 9. september
- Rebekka gjørdist danskur meistari í 1.500m
- FM 2018 úrslit: Tvey føroysk met
- Tíðarætlan og startlistar til FM á breyt
- FM fyri vaksin komandi vikuskifti


text:
Ein pápabeiggi mín býr á Tjarnargarði, og av og á skipa tey fyri hugnaløtu, har altíð onkur kemur at spæla og syngja. Magna kenni eg bara frá Kringvarpinum, Rás2 og Lindini, og tí var eg spentur at síggja og hoyra Magna fyrstu ferð “live”. Bergtikin, má eg siga. Magni við gittara og sínu frálíku rødd bergtók okkum øll hesa løtuna.
Magni Christiansen er sonur Øssur og Sigga Poulu úr Vestmanna. Hann er 42 ára gamal og arbeiðir á Eirargarði. Er giftur og eigur trý børn. Pápin er kendur frá tónleikabólkinum Thunderbirds og náttbussinum, og minnini úr Vestmanna koma fram, tá eg spældi hondbólt ímóti Øssuri fyrstu ferð í 1960-árunum.
Hugnakvøldið á Tjarnagarði byrjaði klokkan sjey, og klokkan átta kemur Magni spákandi inn í hølið í cowboyhatti og tilhoyrandi skjúrtu, buksum og skógvum. Hann segði hvør hann var, og hvat hann ætlaði at spæla. Nakrar kendar andaligir sangir, og eisini nakrar eldri “slagarar”, sum hann segði. Dámligur og róligur maður, sum hevði tak á áhoyrarunum frá fyrsta minutti.
Ùr rúgvuni av sangum, Magni sang, kunnu nevnast kendu andaligu sangirnir Við vegin, Far tær ein túr, Eg glaður eg ferðist og Og Guð tín náði. Magni sang eisini aðrar sangir: Eg siti so eina, Lucky lips og Traveling light hjá Cliff Richard. Tá eg kom aftur til húsa, segði eg, at ikki hevði eg upplivað slíka løtu síðani Save Rose var í Føroyum í 1970 árunum, og tá The Dubliners á sinni spældi í høllini á Nabb.
Millum sangirnar segði Magni eitt sindur frá, tá hann var í Nashville og tók upp eina av sínum seks fløgum. Áhugavert at hoyra, hvat hann segði um yrkistónleikararnar í Nashville. Eg havi ringt til Magna og spurt hann, hvussu nógv sangur og tónleikur fyllir í gerandisdegnum.
– Eg arbeiði sum hjálparmaður á Eirargarði, og í frítíðini spæli eg nógv til ymisk tiltøk. Eg royni altíð laga meg til, hvørjir áhoyrarnir eru. Á Tjarnagarði helt eg, at tað hóskaði væl at spæla nakrar andaligar sangir og eisini nakrar eldri sangir, sum fólkini kenna. Eg haldi, at hetta eydnaðist bara heilt væl. Ì løtuni er eg umbiðin maður, og tað kann bæði vera til føðingardagar, veitslur, ymisk borðhald og jarðarferðir. Síðani eru eisini ymsu festivalarnir.
– Mangan kemur fyri, at fólk ynskja, at eg syngi ávísan sang ella sálm, sum tildømis til jarðarferðir. Tað andaliga fyllir nógv hjá mær og harvið eisini andaligu sangirnir, men eg syngi eisini nógvar aðrar sangir sum tildømis country sangir. Mær dámar væl at koma tildømis á Tjarnargarð og slík støð, har eg møti ymsum fólkum og royni at laga meg eftir umstøðunum. Tú kemur so nær fólkunum.
– Tú nevnir, at eg segði frá ferð í Nashville, tá eg tók upp fløgu. Ótrúligt at uppliva at hitta so góðar yrkistónleikarar, sum kunnu alt. Teir skulu bara hoyra sangin, og so brúka teir serliga Nashville talskipan, so eitt tvey trý eru øll ljóðføri og tónleikurin á pláss, sigur Magni at enda.
Sjáldan havi eg verið so bergtikin av sangara og tónleikara sum á Tjarnargarði seinasta mikukvøld. Serliga, tá ein sangari við gittara uttan onnur hjálpitól kann fylla so nógv í stóra rúminum. Magni, takk fyri frálíku løtuna. (Vagnur)


text:
Maersk Line og MSC taka ótrygga farleið uppaftur
2M, sum er eitt samtak millum Maersk Line og MSD,
taka eina niðurlagda farleið millum Norðurevropa og Fjarðeystur uppaftur. Tað
gera feløgini í eini tíð, har ivi er um eftirspurningin á leiðini.
Shippingwatch
skrivar, at sambært Alphaliner, tekur
2M uppaftur AE-2/Swan-tænastuna millum Fjarðeystur og Norðurevropa hin 5. desember
í ár. Tað hendir, eftir at farleiðin hevur ligið still í 11 vikur.
Farleiðin leggur
5 prosent aftrat vikuligu orkuni á rutunum í einari tíð, har ótryggleikin er
stórur um, hvørt tørvur er á einari slíkari farleið ella ikki.
Alphaliner skrivar
í tíðindabrævi, at gjøldini úr Kina eru fallin við 26 prosentum bara frá
seinast í september, og millum annað tí verður farleiðin tikin uppaftur nógv
fyrr, enn Alphaliner væntað.
- Komandi
vikurnar kunnu gjøldini falla uppaftur meira, nú reiðaríini kappast um
marknaðin í veiku vetrartíðini, skrivar greiningarfyritøkna, Alphaliner.
Kelda: gCaptain


text:
– Faroe Travel hevur gjørt nakrar bygnaðarbroytingar og tikið upp samstarv við Alpha Travel, sum er professionel føroysk ferðaskrivstova við 14 vælútbúnum og royndum starvsfólkum.
Hesum boðar ferðaskrivstovan frá í dag.
– Alpha Travel átekur sær at veita somu góðu tænastu, sum nógv kenna frá Faroe Travel. Hetta merkir, at omanfyri nevndu bygnaðarbroytingar ikki nýtast at hava nakra ávirkan fyri viðskiftafólkini. Seinni í heyst heldur so Alpha Travel fram við tænastuvirkseminum hjá Faroe Travel, verður sagt í tíðindaskrivinum.
Dánjal Poulsen, stjóri á Faroe Travel, sigur, at útskrivaðir og bílagdir ferðaseðlar verða ikki á nakran hátt ávirkaðir av hesi broyting. Tilber eisini at gera broytingar í verandi ferðaseðlum.
Bílagdar frítíðarferðir við fráferð komandi sjey mánaðirnar, t. d. til jólar í ár, verða eisini avgreiddar uttan nakra broyting, sigur hann.
Um tú veitst okkurt, sum VP ikki veit - skriva so til vp@vp.fo


text:
16. Okt 2018
Foreldrafundur verður í Lítlaskógi mikukvøldið 24 okt. frá kl. 19-21. Síggjast :) ...
26. Sep 2018
Myndatøkurnar vera: Eikilund: týsdagin 9/10 Vættralund: mikudagin 10/10 Álvalund: hósdagin 11/10 ...
25. Sep 2018
Vit vilja hervið boða frá, at Gyðja Johannesen er sett sum leiðari á Lítlaskógi. Hon byrjar í starvinum 1. oktober. ...
20. Sep 2018
Fríggjadagin 5 okt. hava vit stongt vegna ráðleggingardag. ...
09. Feb 2018
Her eru nakrar myndir frá árligu sjónrænaradøgunum í 6 ára stovuni :D ...
31. Jan 2018
Lítliskógur verður 28 ár hósdagin 1. Februar og tí bjóða vit til kaffi og køku frá kl.15.00- 16.30 :) ...
23. Jan 2018
Góðu foreldur og avvarðandi.21. februar 2018 hava vit ráðleggingardag og tí er stovnurin stongdur hendan dagin.Vit fáa vitjan av Erik Sigsgaard, sum fer at tosa um vinaløg og relatiónir.VinarligaJana EgholmLeiðari ...
11. Des 2017
Kommunurnar hava í dag gjørt av at steingja barnagarðar, vøggustovur og frítíðarskúlar hósdagin. Hetta er orsaka av verkfalinnum, sum Pedagogfelagið hevur boðað frá at byrja í morgin klokkan 7.Tað skrivar Kringvarpið á heimasíðuni.Umleið 160 limir í Føroya Pedagogfelag fara í verkfall í morgin. Talan...


text:
Ari av Rana
12.06.2018 - 12:20
Ítróttur > Ítróttur > Fótbóltur
Fyri løtu síðani var lutakast til fyrsta undanumfar í Europa League kappingina, har bæði KÍ og B36 vóru í pottinum.
Liðini bæði endaðu á 2. og 3. plássi í bestu føroysku deildini í fjør, og vunnu sær tí luttøku til Europa League komandi kappingarár.
B36 trekti KÍ, men av tí at tvey lið úr sama landi ikki kunnu leika mót hvør øðrum í innleiðandi umførunum, mátti mótstøðuliðið trekkjast av nýggjum. Her kom St. Joseph’s FC úr Gibraltar úr pottinum.
Nú KÍ varð trekt móti B36, vórðu teir næsta liðið, sum mótstøðulið skuldi finnast til. Mótstøðuliðið gjørdist Birkirkara FC úr Malta.
Fyrstu dystirnir verða spældir 28. juni, meðan seinnu dystirnir verða spældir 5. juli. B36 hevur heimadyst í fyrra dystinum, meðan KÍ skal út at spæla.


text:
Eik-webcast: 2 nýggjar uppsparingskontur09-04-2008
Margareth D. Djurhuus, íløguráðgevi, greiðir frá nýggju uppsparingskontunum hjá Eik, ið geva møguleika fyri munandi hægri rentu enn aðrar uppsparingskontur í Føroyum
Aðalfundur í Eik31-03-2008
Ársaðalfundurin í Eik verður hildin á Hotel Føroyum 11. apríl kl. 17.00.
Seks vald fyri umboðsdømið Norðoyggjar27-03-2008
Fyri fyrstu ferð í søgu Eiks varð val til umboðsráðið hildið fyri umboðsdømið Norðoyggjar. 13 vóru uppstillað og seks skuldu veljast fyri Norðoyggjar
Seks av tíggju nývald í Eysturoy26-03-2008
Á partaeigarafundinum í Runavík týskvøldið vórðu seks av teimum tíggju, sum vórðu vald í umboðsráðið fyri Eysturoynna, nývald
Føroyski rógvarin, Katrin Olsen, í OL-update19-03-2008
Her kanst tú síggja innslagið við Katrin Olsen. Heimasíðan hjá DIF, Dansk idræts forbund, ger nógv burtur úr, at tað er fyrstu fer, at ein føroyingur verður við í OL


text:
International Chamber of Shipping (ICS), har Reiðarafelagið fyri Farmaskip er limur saman við reiðarafeløgum úr øllum heiminum, hevur herfyri havt ársaðalfund sín í Hong Kong.
Fremsta niðurstøðan á aðalfundinum var, at ICS óttast ruðuleika og ógreiður, um ikki IMO sum skjótast loysir nakrar álvarsamar spurningar í sambandi við verksetanina av 0,5 % hámarkinum fyri svávul í brennievni til skip, sum eftir ætlan fer at virka um allan heim frá degi til dags hin 1. januar 2020.
Slíkur ruðuleiki hevði havt við sær álvarsamar avleiðingar fyri flutning av heimsins orku, rávørum og framleiddum vørum – 90 % av heimshandlinum verður fluttur sjóvegis.
Formaðurin í ICS, Esben Poulsen, segði úr Hong Kong, at:
“Shippingvinnan tekur fult undir við altjóða svávul hámarkinum hjá IMO og tí positivu umhvørvisávirkan, hetta fer at hava við sær, og er klár at átaka sær ta munandi hækking í brennievniskostnaði, sum stendst av hámarkinum. Men um nakrir álvarsamir spurningar hesar komandi mánaðirnar ikki verða nøktandi viðgjørdir av stjórnunum kring heimin, kann hetta fara at verða til ampa fyri javna rákið av sjóvegis flutningi. Tað er enn langt frá sikkurt, at nóg stórar mongdir av brennievni, sum lýkur treytirnar, verður tøkt í øllum heimsins havnum hin 1. januar 2020. Og orsakað av vantandi altjóða standardum fyri fleiri av teimum nýggju brennievnissamansetingunum, sum oljureinsiverk hava lovað, eru møguligir trygdarspurningar orsakað av ósambæriligum brennievni”.
Esben Poulsen legði afturat, at:
“Stjórnir, oljureinsiverk og chartrarar mugu skilja, at skip hava tørv á byrja at keypa brennievni, sum lýkur krøvini, fleiri mánaðir áðrenn 1. januar 2020. Men í løtuni veit ongin, hvat slag av brennievni fer at verða tøkt og við hvørjum prísi, útgreiningum ella mongd. Um ikki øll fara undir hetta skjótast, kunnu vit standa frammanfyri einum hurlivasa við skipum og farmi, strandað í havnum ymsastaðni.”
ICS leggur dent á, at stjórnirnar mugu gera munandi framstig á hesum økinum á IMO fundinum, sum verður í juli, og sum snýr seg um komandi altjóða svávul hámarkið, har ICS – saman við øðrum altjóða vinnugreinafeløgum – fer at senda inn fleiri teknisk pappír til tess at stuðla undir eina væleydnaða verkseting av tí, sum ICS kallar ein broyting í reglunum, sum broytir spælureglarnar.


text:
Birkblogg er aftur úr feriu: Einki er sum at verða millum heimar, hendan og hin, frítíð og arbeiði, og so munda sær, sum Steinbjørn sigur í skúlabókini um Krákuungarnar, tá krossoygdu dreingirnir hjá Bárði í bundnatroyggjum og stuttabuksum, sum akkurát hava etið eitt seyðarhøvd, leypa av einum bakka og yvir á hin, men fyrst munda sær.
Her er tað Atlantsflog, sum beint úr Føroyum er yvir Tejo ánni, hinari longstu á iberisku hálvoynni, og ger klárt at seta seg í Lissabon, einasta høvuðsstaði á evropeiska meginlandinum, sum eins og í Sjómansrímunum hjá Hans Andriasi altíð kann pløga Atlantshav, dyggasta portugisiska vørumerkið um reinvaskaða sjarmu.
Atlantshavið. Fantastiskt.
Um tú veitst okkurt, sum VP ikki veit - skriva so til vp@vp.fo


text:
Sverri Egholm
03.12.2017 - 19:15
Fleiri enn 300 fólk hava nú skrivað undir mótmælisskriv, at samstarvið millum íslendska læknan Kristján Skúli Ásgeirrson og Landssjúkrahúsið steðgar.
Krístján Skúli Ásgeirsson er bróstskurðlækni og hevur viðgjørt nógvar kvinnur í Føroyum fyri bróstkrabba.
Nakrar av viðmerkingunum ljóða soleiðis:
- Eg góðtaki ikki, at missa besta serfrøðingin á bróstkrabbameinsøkinum
- Mamma mín er operera av honum. Fantastiskur lækni, sum er gull verdur.
- Eg skrivi undir og mótmæli harðligi uppsøgnini av Kristjan Skúla Ásgeirsini. Eg havi havt bróstkrabba í 2011 Kristian hevur opererað meg, hann er ein stak dugnaligur og umsorganarfullur skurðlækni
Orsøkin til at Landssjúkrahúsið steðgar samstarvinum eftir átta ár er, at alsamt meira samstarv er við stór universitetssjúkrahús uttanlands, fyrst og fremst í Danmark.
Fylg við her


text:
Dýrini á einum Sjósavninum koma ymsastaðni frá. Summi liva í fjøruni, summi inni við land og onnur úti á opnum havi. Tí er tað eisini ymiskt, hvussu dýrini verða savnað.
Í fjøruni er lætt at fara við glúpi og spann. Her finnur tú eitt nú kombikk, krabbar og ymisk sløg av gággum og skeljum. Við einum glúpi ber eisini til at fanga smáar fiskar og rækjur inni við land og fram við kai-kantinum.
Stundum verður snorklað og kavað eftir dýrum, sum liva á størri dýpi. Eisini ber til at fiska við tráðu og royna seg við ymsum rúsum.
Frá bátum og skipum ber til at fáa fatur á eitt nú hávi, steinbíti, stórum krabbum, skøtu og øðrum, sum liva djúpt úti á opnum havi.


text:
« Aftur til yvirlit
Vetrarbrøður
Fyrsti filmur á filmsfestivalinum og vitjan av leikstjóra.
Tóff er errin at sýna fram “Vetrarbrøður”. Aftan á sýningina verður Q&A við leikstjóranum Hlyni Pálmasyni og Jan Berg Jørgensen.
Ein bróðirfrásøgn í einum arbeiðaraumhvørvi ein kaldan vetur. Vit fylgja tveimum brøðrum, teirra vanum og siðum umframt eina harðliga ósemju, sum gongur fyri seg millum teir og eina aðra familju. Ein søga um mangul upp á kærleika, har yngri bróðirin og hansara tørvur at vera elskaður og hansara trá, er í brennideplinum.


text:
Kalsoy – Vit Viðmæla
Syðradalur:
Á seiðabergi fram við landi
Syðradalur er eitt satt paradís hjá teimum, ið vilja sleppa á seiðaberg. Fólk á Syðradali bera orð fyri at vera serliga sterk, tí tey hava etið livur og nógvan seið, sum fæst fram við landi og suður í Galvin, sum er av bestu seiðaplássum í landinum. Um tú vilt fylgja í fótasporunum hjá teimum gomlu, sum fóru á seiðaberg á Syðradali, so er Eltræið – ein stórur steinur sunnan fyri bygdina – at viðmæla. Góð fiskimið eru tó á kaiini og ferjuleguni. Gamalt er, at stórseiðurin kemur
inn undir land á hálvarðsøku 15. mai, og hann er at fáa til langt út á heystið.
Góð ráð úr Syðradali: Fert tú á seiðaberg, minst til bjargingarvest og góðar skógvar. Tað rekur hart fram við landi.
Húsar:
Vitja svimjihylin suðuri á Tjørn
Kvíggjará fossar oman úr fjøllunum og skapar eitt róligt huglag kring byrgingina, har børn á Húsum í áratíggju lærdu at svimja 8 . Stóri steinurin tætt við tjørnina virkaði einaferð sum umklæðingarrúm, og fossurin var ein góð brúsa eftir svimjitíman. Í dag ber væl til at fanga síl ella at rógva í gummibáti á tjørnini. Tá sólin skínur um summarið, gerst tjørnin heit at vassa ella svimja í, men góður møguleiki er eisini at njóta eina hugnaliga løtu á turrum.
Mikladalur:
Útsýnisstaðið Úti á 100
Úti á 100 kanst tú njóta útsýnið yvir Kunoynna, Kópakonuna og bygdina, og hetta er eitt frálíkt stað at steðga á og lurta eftir søgnini um kópakonuna. Tað sigst, at staðið fekk sítt navn, eftir at 100 mans vórðu stoyttir oman av bakkanum, men í dag er hetta eitt vakurt og friðarligt stað. Niðan fyri vegin liggur Glaðingarsteinur. Her kyndu mikladalsfólk í gomlum døgum eld, og soleiðis komu grindaboð til Kunoyar.
Góð ráð úr Mikladali. Set tjøld á tjaldingarøkið. Eygleið heldur sílini í Innistovuhylin av áarbakkanum, heldur enn at fanga tey við glúpi. Frárátt verður at fara upp á grastekjurnar, tær tola tað ikki.
Trøllanes:
Útsýnisstað Niðri á Bakkanum
Av hesum stað 13 kanst tú alt árið njóta stórbæra útsýnið yvir Enniberg og Kunoyarnakk. Í juli og august eru góðir møguleikar at síggja lundar, sum halda til í lundalandinum beint undir bygdini. Seinastu árini hevur lundi ikki verið fleygaður á Trøllanesi, tí stovnurin hevur verið ov illa fyri, men bjargafuglurin hevur søguliga havt stóran týdning á Trøllanesi. Til høgru sæst oman á Rættarnev, har ungir dreingir plagdu at læra seg at fleyga fugl. Gamalt var, at breyt upp um Rættarnev, var ikki ráðiligt at fara til útróðrar.
Gevið gætur: Fólk á Trøllanesi hava stóra virðing fyri náttúrukreftunum og briminum, sum brádliga kann bróta og draga fólk við sær út á hav. Tess vegna verður mælt ferðafólki frá at ganga oman á Stíggj (lendingina). Hartil er gøtan illa farin, og tolir ikki trýstið.


text:
Seinastu tíðindi
Felags heystsangløta í Tofta skúla
Góður renningardagur í Tofta skúla
Altjóða læraradagur 2018
BROYTING!! Vegna vánaliga veðurforsøgn, verður renningardagurin mikudagin 10. oktober
Tofta kvøldskúli 18/19
Fundarfrásøgn frá skúlastýrisfundi 13.juni2018 kl 19:30
Násfrøðilig stuðulsstørv í Tofta skúla
Hesi námfrøðiligu stuðulsstørv eru leys at søkja í Tofta skúla skúlaárið 2018/2019.
Tvey føst størv frá 1. august 2018 at rokna:
· 1 fast starv við setanarbroti 0,54
· 1 fast starv við setanarbroti 0,52
Trý tíðaravmarkað størv skúlaárið 2018/2019:
· 1 tíðaravmarkað starv við setanarbrotinum 0,5
· 1 tíðaravmarkað starv við setanarbrotinum 0,36
· 1 tíðaravmarkað starv við setanarbrotinum 0,15
Námsfrøðiligu stuðlarnir verða knýttir at næmingum í grunddeildini, miðdeildini og hádeildini.
Skúlanum tørvar stuðlar, ið eru arbeiðshugaðir, nærlagdir, taka ábyrgd, samstarvshugaðir og síggja møguleikar.
Tey, ið sett verða í stuðulsstørvini, skulu hava námsfrøðiliga útbúgving ella royndir, sum stuðul. Um eingir námsfrøðingar søkja, verða størvini skipað sum hjálparfólkastørv.
Starvsøkið er Sernám og stovnar undir tí. Tann, ið settur verður, eigur at tola broytingar í starvinum í setanartíðarskeiðnum.
Lønar- og setanartreytir:
Námsfrøðinga- ella hjálparfólkastørvini eru føst størv ella sáttmálasett starv sambært sáttmála millum Føroya Pedagogfelag og Fíggjarmálaráðið og eru lønt sambært sáttmála millum Fíggjarmálaráðið og Føroya Pedagogfelag. Námsfrøðingar verða løntir í lønarflokki 11-20 (frá 11-21 frá 1.oktober 2018). Hjálparfólk verða lønt í lønarflokki 3-8.
Umsóknir:
Umsóknir, við avriti av prógvum, CV og møguligum viðmælum, skulu sendast til durita.jakobsen@skulin.fo í seinasta lagi mánadagin 18. juni kl. 15.00.
Nærri fæst at vita um størvini hjá Duritu Jakobsen, skúlastjóra, á tlf. 565050.
Um okkum:
Tofta skúli hevur næsta skúlaár 209 næmingar í 1. - 10.fl. Tú kanst lesa meira um okkum á heimasíðuni www.toftaskuli.fo
Tofta skúli - ein livandi skúli
Felagsskapur - faklig menning - trivnaður


text:
Oyðimørk og Fríðriksmørk.
Dan Klein --- 28.07.2018 - 09:44
Viðmerking, sum endurgevur seg sjálva við árunum, tí sjálvt loysingarfólk ikki kenna sína egnu uppgávu í politikkinum.
Tað er mikið áhugavert at hoyra frá tingsins røðarapalli, at tingfólk mala frá at prisipiell mál skulu atkvøðast ígjøgnum á tingi. Løgmaður hevur eina fyrisitingarliga avtalu við danir, so tað er ikki neyðugt at lata Føroya Løgting tala. Í veruleikanum er Føroya Løgting kanska í ferð við at avtaka seg sjálvt.
Anita á Fríðriksmørk sigur at hon er “í tí danska kongaríkinum.” Tískil er eingin grund til at sita á tingi. Studningsskipanin, har tjóðveldi fær peningaligan stuðul frá dønum, er vælsaktans ein skipan sum byggir uppá veruleikan at tjóðveldi ídag er ein hópur av danskarum, sum siga seg búgva í hesum “danska” ríki.
Danska yvirstættin í tjóðveldi er ikki før fyri at reflektera um nakað sum helst, og flokkurin ídag er ikki annað enn ein vánalig vittigheit. Danir hava altíð brúkt systemið ímoti føringum og hentastu lakajarnir eru at finna í tjóðveldisflokkinum.
Páll Poulsen


text:
Politikkur
Fair Play, takk
14. Sep 2011
Seinastu dagarnar hava vit frætt um, at plakatir, ið valevni til fólkatingsvalið hava hongt upp ymsastaðni í Havn, verða skræddar niður aftur av ótangum....
les meir
7 ár við ABC
14. Sep 2011
“Veljið okkum” rópa tey, sum seinastu 7 árini hava stjórnað Føroyum. Nú er løtan komin at eftirmeta avrikini. 2 milliardir skeiva vegin ...
les meir
Staðfesting av samstarvs- og samanleggingareindini Streymoy
13. Sep 2011
Helena Dam á Neystabø, landsstýriskvinna í kommunumálum, hevur boðað Vestmanna, Kvívíkar og Tórshavnar kommunum frá, at hon hevur tikið til eftirtektar tær fráboðanir, sum...
les meir
Sjúkrahúskjakið farið av sporinum
12. Sep 2011
Sum landsstýrismaður í heilsumálum er tað mín skylda at tryggja øllum føroyingum eina so trygga heilsutilbúgving og eina so dygdargóða heilsuviðgerð, sum yvirhøvur gjørligt....
les meir
Lene Espersen ? Har var ikki nógv hjálp at heinta
12. Sep 2011
”Ósemjan um makrel má loysast, áðrenn Føroyar kunnu vænta sær eina betri handilsavtalu við ES” segði Lene Espersen, danskur uttanríkisráðharri, sum herfyri steðgaði nakrar...
les meir


text:
Karlo og Luddi
Bókadeild Føroya Lærarafelags
- Síður: 48
- Útgávuár: 2014
- Upprunamál: føroyskt
- Innbinding: innbundin
- Rithøvundur: Niclas Heri Jákupsson
- Myndir: Thierry Capezzone
Hvørt heyst leitar Karlo sær saman við øllum hinum flytifuglunum til heitari lond.
Men av tí at Luddi hvørki torir at flúgva ella svimja, verður hann verandi eftir. At Luddi ikki torir á flog.
Eitt várið, tá allir flytifuglarnir koma aftur, er Karlo ikki er við.
Hvat skal Luddi nú gera?
Søgan er um Ludda, sum bjóðar sínum ótta av, og sum við sínum heimagjørda luftskipi flýgur yvir um høv fyri at finna beiggja sín.
Hvussu henda ferðin spælir av, kunnu tit lesa í hesari stuttligu søguni, har bæði sjórænarar, ein ljósareyður hvalur, ein gamal skattur og mangt annað spennandi er at finna.


text:
Tíðindi
10. januar 2018
At lesa til námsfrøðing var trupult, men tað kortini gekk so mikið væl hjá Berlys, at hon fór víðari til lærara. Í dag arbeiðir hon í skúlanum á Giljanesi og í ungdómshúsinum á Toftum.
- Fleiri hildu, at eg spilti tíðina við at ganga so leingi í skúla, men soleiðis sá eg tað ikki. Í dag, tá ið eg fari til arbeiðis, er tað fantastiskt eisini at hava útbúgving sum námsfrøðingur, tí eg brúki tað dagliga í mínum arbeiði sum lærari og í ungdómshúsinum.
Í skúlanum arbeiðir hon serliga við teimum vísindaligu lærugreinunum og tekur sær eisini nógv av serøkinum. Tað er serliga tann kreativa tilgongdin, ið henni dámar væl at arbeiða við. Hon sigur, at hon helst má føla arbeiðið hjá sær, at tað skal alla tíðina henda okkurt, og so elskar hon buldur og brak. Undirvísingin skal ikki bara vera spennandi hjá næmingunum, men eisini hjá læraranum.
- Eg sleppi at brúka báðar mínar útbúgvingar í mínum arbeiði. Tað er so nógv um, hvussu man ger tingini, og hvussu man brúkar hugflogið til at skapa nakað, sum riggar til ávís børn. Vit eru øll so ymisk og hava øll ymiskan tørv, og tá er tað nevniliga so spennandi at finna út av, hvat ið riggar til hvønn, og hvussu eg kann gera fyri at fáa øll við. Mær dámar væl at finna loysnir, tað er millum annað tað, sum ger arbeiðið so spennandi fyri meg. Eg havi so nógv hugskot, at um plan A ella B ikki riggar, so havi eg eitt heilt stavrað, sum eg kann fara eftir.
Tað er stórur munur á fólkaskúlanum í Føroyum og í Venesuela, greiðir hon frá. Í Venesuela er tað eitt heilt annað trýst á børnunum um at avrika, og longu í fyrsta flokki verður byrjað við royndum og verkætlanum.
- Tað er eitt ótrúligt trýst longu frá fimm ára aldri at fara til royndir og gera framløgur, og tað er ein stór gjógv millum 1. flokk har og her heima, har innskúlingin byrjar við at læra umhvørvið at kenna og tað at ganga í skúla, greiðir hon frá.
At vera skúlatroyttur er eitt hugtak, sum ikki er til í Venesuela, tað er eitt evropeiskt orð.
- Longu sum 16 ára gomul vita øll, hvørja útbúgving tey skulu hava, ikki líka sum her, at man roynir seg eitt sindur fram. Har er tað meira knívskorið, og av tí at støðið er so høgt at sleppa inn á tær vælumtóktu útbúgvingarnar, leggur tað eitt stórt trýst á tey ungu. Eg haldi, at tað er lættari at vera barn og ganga í skúla í Føroyum; her meini eg við, at tað er ikki líka tungt hjá teimum ungu at ganga í skúla. Tað er ikki, fyrr enn tey koma í tær eldru deildirnar, at meira verður kravt av teimum. Sum eg síggi tað, kemur alt í einum um 9. flokk, og tí skilji eg væl, at tey ungu gerast skúlatroytt. Eftir mínum tykki hevði ein javnvág millum skúlagongdina í Venesuela og Føroyum riggað best fyri tey ungu.
Les alla greinina í Skúlablað nr 6, 2017, sum kom út í desember.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Er arbeiðsumhvørvi í lagi skapar hetta trivnað á arbeiðsplássinum, fólk støðast betur og mangan slepst undan títtari og longari sjúkrafráveru hjá arbeiðsfólki. Hetta er m.a við til at spara arbeiðsfólki, arbeiðsplássi og samfelagnum í síni heild, hópin av peningi.
Arbeiðsumhvørvi er bæði fysisku karmarnir á arbeiðsplássinum og sálarliga umhvørvi á staðnum. Bæði eru avgerðandi fyri, um trivnaðurin kann koma í hásæti á einum arbeiðsplássi.
Í Føroyum er ikki eins nógv sjúkrafrávera sum í grannalondunum okkara. Sjúkrafráveran í Føroyum er sum heild lág. Hví so er, vita vit ikki, tí ongin hevur enn granskað í hesum.
Lógin um arbeiðsumhvørvi ásetir krøv til arbeiðsplássini. M.a. skal arbeiðsgevarin tryggja at arbeiðsviðurskiftini bæði eru trygg og heilsugóð. Tað er arbeiðseftirlitið, ið hevur eftirlit við at lógin verður hildin.
Àbendingar eru um, at eftirliti ikki altíð virkar eins væl og ynskiligt var. Samtak mælir tískil til eina uppraðfesting av Arbeiðseftilitinum, soleiðis at eftirliti við at lógin verður hildin í betri mun kann fylgjast.


text:
Hasard Í tí eg ikki leiti Skal eg finna Í tí eg ikki leggi ætlanir Skal ein ætlan koma til sjóndar Alt annað er terningakast Bara tilvildin kann ógilda Terningakastið Svend Johansen Oddfríður Marni Rasmussen týddi Advertisements
Dylan Thomas (1914-1953) var walisiskur yrkjari. Hann spýtti ikki í glasið, stakkalin, og tí gjørdist løtan á foldum heldur stokkut, men tað, sum hann legði eftir seg vóru yrkingar av so mikið sjáldsomum slag, at tær eru galdandi um allar ævir. Kendast er helst yrkingin “Do not go gentle into that good night”. Yrkingin er […]
Fyri hálvum øðrum ári síðani, á ólavsøku 2010, var fyrsta føroyameistaraskapið í Poetry Slam hildið Føroyum. Og alla hesa tíðina hevur Kjartan Hansen verið føroyameistari í Poetry Slam. Poetry Slam er ein kappingarformur, har yrkjarar frambera yrkingar og millum áskoðararnar verða valdir fimm dómarar, sum kunnu geva hvørjum yrkjara stig. Møguleiki er at geva stig […]


text:
Orð og lag: Ókendur
Týtt: Kajfinn Hammer
1. Eg vil syngja ein sang um ta náði,
sum eg fann, tá við krossin eg stóð;
har ið Guð mína synd vildi gloyma,
og útstrika tær við sínum blóð.
Niðurlag: Mín synd er fyrigivin, ja, heilt strikað út,
og tí kann eg syngja og prísa Tær, Guð;
Tú fyrigavst alt har á Golgata træ,
har gloymd varð mín synd, men Tú minnist meg!
2. Syndabyrðan so leingi meg tyngdi,
men í neyð míni Guð til mín fann;
og úr neyðini út Hann meg loysti
við tí blóð’, sum á Golgata rann!
3. Ja, frá dómsins og syndanna plágum
eg av Guði ríkt náðaður varð;
og tann náði, meg heim til Guð leiddi,
meg í mótgongdsins tíð uppi bar.
4. Kæra sál, sum so tyngd er av syndum,
Jesus allar tær bar fyri teg!
Hann í deyðanum breyt hvørja leinkju
og tær opnaði frelsunnar veg.


text:
Innanhýsis diagnostiserandi royndir, testir, til føroyska skúlaverkið. Tað er umráðandi at gera vart við, at hetta er tilfar til lærararnar og skal bara brúkast sambært ætlaða endamálinum. Tí verður mælt til, at lærarar seta seg væl inn í hesar læraravegleiðingarnar, áðrenn teir fara at skipa fyri royndum. Og tað er eins umráðandi at gera vart við, at tilfarið skal nýtast við umhugsni og varsemi, og at niðurstøðurnar verða gjørdar við neyðugum fyrivarni. Verkið fevnir um royndir til næmingarnar og vegleiðingar til lærararnar frá forskúla til 10. flokk. Regin av Steinum, lærari, hevur týtt og lagað til føroyskt, og Annemia Højgaard, Lena Jacobsen, Edvard Olsen og Rúni Juul, lærarar, hava havt fakligu og námsfrøðiligu viðgerðina av tilfarinum um hendur.
Tilfarið kann einans bíleggjast frá Bókamiðsøluni, bms@bms.fo.
Eftir áheitan frá lærarum samtykti skúlabókanevndin at fara undir føroyska útgávu av donsku verkunum Matematik Grundlæggende (MG) og Færdigheder Grundlæggende (FG) eftir Kim Foss Hansen, ið Psykologisk Forlag hevur givið út, og sum á føroyskum hava fingið heitini Støðisgreining (SG) og Fimisgreining (FG). Mett varð, at tørvur var á slíkum innanhýsis diagnostiserandi royndum, testum, í føroyska skúlaverkinum. Verkið fevnir um royndir til næmingarnar og vegleiðingar til lærararnar frá forskúla til 10. flokk. Uppteljingarbløð eru løgd út á heimasíðu grunsins, www.fsg.fo, til læraran at taka niður. Um stutta tíð verður eitt excelark við talgildari samanteljing eisini lagt út á heimasíðu grunsins. Tað er umráðandi at gera vart við, at hetta er tilfar til lærararnar og skal bara brúkast sambært ætlaða endamálinum. Tí verður mælt til, at lærarar seta seg væl inn í hesar læraravegleiðingarnar, áðrenn teir fara at skipa fyri royndum. Og tað er eins umráðandi at gera vart við, at tilfarið skal nýtast við umhugsni og varsemi, og at niðurstøðurnar verða gjørdar við neyðugum fyrivarni. Mælt verður eisini til, at skúlin fær onkran serlærara ella lærara at umsita hetta tilfarið og skipa fyri og ráðgeva um, hvussu tað kann verða brúkt sambært ætlanini við tí. Regin av Steinum, lærari, hevur týtt og lagað til føroyskt, og Annemia Højgaard, Lena Jacobsen, Edvard Olsen og Rúni Juul, lærarar, hava havt fakligu og námsfrøðiligu viðgerðina av tilfarinum um hendur. Føroyaprent hevur sett og prentað tilfarið. Tað verður gjørt vart við, at tilfarið bara fæst frá Bókamiðsøluni og bara verður selt skúlum, stovnum og lærarum. Í fyrstu syftu verður tilfarið til forskúla, 1., 2. og 3. flokk givið út.
Innanhýsis diagnostiserandi royndir, testir, til føroyska skúlaverkið. Tað er umráðandi at gera vart við, at h...


text:
Namibia, sum áður var týskt hjáland, kom undir Suðurafrikalýðveldið í 1915 og varð verandi suðurafrikanskt hjáland til 1990. Tvær stórar oyðimerkur eyðkenna landslagið; Namibiaoyðimørk, ið er fram við allari strondini og Kalaharioyðimørk eystast í landinum. Í Namibia eru nógv steinsløg, og nógvur fiskur er fram við strondini.
Mesta fólkið í Namibia býr á háslættanum norðarlaga í landinum. Her býr t.d. ovambo-fólkið í innigirdum bygdum, nevndar hraal. Himbafólkið býr vestari í karga lendinum ímóti Angola. Tey eru bæði búfastir bøndur og flakkfólk. Tey halda neyt og fáa mjólk undan teimum og kjøt og húðir av teimum til klæði o.a. Fleiri neyt bóndi eigur, mætari er hann.
Namibia er av størstu námsvinnulondum í Afrika; har er nógv kopar og tin og mong onnur steinsløg. Diamantar eru eisini. Størsta urannám í heiminum er í Rössing í Namibiaoyðimørk miðskeiðis í landinum. Namibia er eisini næststørsta blývinnuland í heiminum.
Søgan hjá teimum átta londunum, ið eru í syðra Afrika, líkist nógv. Øll hava verið undir evropeiskum hjálandastýri, og næstan øll londini máttu stríðast til tess at fáa sjálvstýri. Í flestu londunum hava verið drúgv og hørð kríggj. Nú eru øll londini fræls og fólkaræðislig, og í øllum londunum er fólkið nógv blandað, og øll hava javnbjóðis rættindi. Veðurlagið syðst í hesum londum er temprað, fyri norðan er tropiskt veðurlag. Landslagið er fjølbroytt, her eru oyðimerkur, regnskógir, slættlendi, grasfløtur og høg fjøll. Ovurstórur munur er eisini á vælferð og lívskorum fólksins. Í Suðurafrika ríkir ídnaðarharrar og stórbøndur; í Kalaharioyðimørk veiðifólk og savnarar.
Politikkurin í Suðurafrika hevur ávirkað alt syðra Afrika. Frá 1948 førdu myndugleikarnir rasuskilnaðarpolitikk, nevndur apartheid-politikkur. Suðurafrika royndi at steðga menningini í grannalondunum, ið vóru ímóti apartheid. Landið stuðlaði uppreistrarliðum, sum bardust ímóti stjórnini í Angola og Mosambik og hjálpti teimum, ið vórðu ímóti, at tey svørtu fingu politiska valdið í Simbabvi og Namibia. Tá ið apartheidpolitikkurin varð tikin av í 1994, batnaðu viðurskiftini ímillum Suðurafrika og grannalondini. Til 1994 vóru javnan mótmælisgongur í øllum Suðurafrika ímóti hvíta apartheidstýrinum í Pretoria.
Okavangooyrarnar eru ikki sum aðrar oyrar, ið leggjast við havið ella vøtn, men renna út í oyðimørk. Áin vellir upp í Angola og rennur í landsynning ígjøgnum Namibia, til hon ger oyrarnar í Kalaharioyðimørk í Botsvana. Stóru mýrarnar og áirnar eru stívliga 22.000 km2 í vídd og tilhaldsstaður hjá sonnum dýra- og plantumeingi. Fólkið, ið býr við oyrarnar, siglir í oyrunum í holaðum kanoum, nevndar mokoro.
Landslagið í syðra Afrika er fjølbroytt. Fyri vestan og miðskeiðis í londunum eru turrar oyðimerkur; fyri norðan er tropiskur regnskógur; og víða um miðskeiðis og serliga fyri eystan eru víðar grasfløtur við stórum dýrameingi. Her eru t.d. heimsins minsta antilopa, dik-dik, og størsta dýr uppi á landi, afrikanski fílurin. At verja hótt dýr eru stór øki løgd av sum friðingarøki og tjóðgarðar. Cape Town á Høvdanesi í Suðurafrika er undir stórsligna Taffelfjallinum. Á Høvdanesi vaksa mangar plantur og blómur, sum ikki vaksa aðrastaðni í heiminum. Ferðafólk úr øllum heiminum koma til syðra Afrika at síggja sjáldsama dýrameingið og fagra, stórsligna landslagið.
Í syðra Afrika eru ógvuliga nógv steinsløg. Meginparturin av øllum gulli, diamantum, urani og kopari kemur hiðan, og hetta hevur broytt korini hjá fólki og búskapin í londunum nógv. Í Botsvana eru steinsløg høvuðsstuðulin undir búskapinum; næstan 80% av øllum inntøkunum í landinum eru frá diamantvinnuni. Suðurafrika er tað landið í heiminum, ið høggur mest gull, og í Namibia eru størstu urannám í heiminum. Kol er týdningarmesta brennievni í syðra Afrika. Í Suðurafrika, Simbabvi, Botsvana og Mosambik er ógvliga nógv kol.
Í øllum syðra Afrika fara fólk av bygd til býirnar at fáa arbeiði. Í Johannesburg í Suðurafrika búgva nú fleiri enn 9 milliónir fólk, og hann er næst størsti býur í Afrika. Keiro er størstur. Í høvuðsstaðnum í Mosambik, Maputo, varð fólkið tvífaldað frá 1975 til 1983; nú býr hálv onnur millión fólk í býnum.
Í Afrika hevur verið vanligt, at konufólkið hevur havt ábyrgd av at hildið hús, umframt at dyrka jørðina. Mong mannfólk í Afrika eru heiman upp í eitt og tvey ár í senn og arbeiða í námum og í býunum, tí eru næstan bara konufólk eftir í bygdunum. Tey fáa tí alt meiri ábyrgd av húsi og heimi.
Sanfólkið í Kalaharioyðimørk er eitt av fáu fólkunum í Afrika, ið liva sum veiðifólk og savnarar. Tey búgva og arbeiða saman í smáum samfeløgum við føstum ættarbondum. Í øldir hava tey farið úr einum staði í annan í oyðimørkini og tikið skordýr og henta plantur at eta og við eiturørvum veitt smá dýr. Nú gevast mong við gamla lívsháttinum og búgva fast í bygdum.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Windhoek
Vídd: 824.292 km2
Fólkatal: 2.165.828
Alment mál:
enskt
Átrúnaður:
kristindómur 80-90% (katolikkar 50% og protestantar 30-40%) afrikanskir átrúnaðir 10-20%
Stýrislag:
lýðveldi
Gjaldoyra: namibiskur dollari (NAD)


text:
Altíð dagførd ferðsla og parkering á Ólavsøku
21-07-2018 - 08:26 - Jóanis Albert Nielsen
Tórshavnar kommuna hevur nú gjørt eitt webkort, ið vísir, hvar ymiskar ferðsluavmarkingar eru.
Kortið vísir í løtuni ferðsluavmarkingar á Ólavsøku, men kortið verður dagført alla tíðina, eisini við vegaarbeiði.
Kortið verður eisini víðari ment, so tað verður meira brúkaravinarligt og fleiri upplýsingar koma á kortið sum frálíður.
Í sambandi við ólavsøku verður eisini víst á tøk parkeringsøki. Hetta kemur á kortið fyrst í næstu viku.
Annars ber tað til at klikkja á ymiskar linjur at fáa vita meira um, hvørjar avmarkingar eru á vegnum - og um bussar, privatbilar ella hýruvognar hava undantak at koyra á strekkinum.
Á høgru síðu kunnu fólk tendra og sløkkja ymisk løg á kortinum, sum vísa avmarkingar fyri ymiskt tiltøk ymsar dagar.
Leinkjan til kortið er HER


text:
Orð: Sverri Midjord
Lag: Eitt fótbóltslið sum TB
Viðmerking: Veitslusangur yrktur til dreingjaliðið hjá TB í 1971.
Í máli Gordon stendur, vit minnast øll so væl,
síðsta ár sum forward, nú málið verja skal,
hann ger tað eins og navnin á enska meistarlið
og førir TB fram til mangan sigur við.
Niðurlag: Eitt fótbóltslið sum TB ei vit hava sæð,
teir vunnu bæði HB og onnur lið so fræg,
so fóru teir til Hetland við Tjaldrinum ein dag,
humørið varð tað besta nakar hevði sæð,
farið fram garpar vinnið hvønn dyst,
so at vit síggja TB er fyrst,
frá málmanni út til uttasta vong,
ja, leiðarin er við, ja leiðarin er við,
øll kenna liðið frá Tvøroyrar bý.
Vit eru Føroya bestu onki iv um tað,
á liðið okkara leikar, við skil og góðum lag,
Poul og Frank sum bakkar, ið forða hvørja ferð,
ið fíggindin man royna at scora ikki ger.
Vit líta so í kring, tað skuldi verið fleir,
sum málið TB’s verja, hvar eru allir teir,
jú Poul Juul og Bogi, teir fúsir leika við,
og Sverre hjálpir teimum, teir stand lið um lið.
At hava góða verju, er bara gott,
men uttan forward góðar, tað verður bara skjótt,
vit mugu undan lúta, um ein vil gera mál,
tí taka vit okkum saman og geva teimum kál.
Til hettar endamálið, vit hava góðar menn,
sum leika bólt væl saman, og skjóta alt ísenn,
á uttasta vongi tú hittir Atla og Finn,
sum bóltin væl duga í málið at seta inn.
Vit ongan vilja gloyma, av kappum okkara her,
tí Ásmund Trond og Kristin, tað ikki sama ger,
ti uttan teirra dirvi og teirra góða skil,
vit ikki kundu stýra meistarheitið til.
Á liði okkara vóru uttan fyrilit,
Erling, Jan og Tórur, sum við bit og slit
vóru við at vinna og bera steypið heim
til Tvøroyri, so at vit nú halda gleim.
Várt ynski nú skal ljóða, á hesum veitsludag,
at framtíðin góða, má fella so í lag,
at felagið má trívast og vinna mangt eitt “SLAG”
til aftur her vit hittast til veitslu fró og glað.


text:
Í dag fingu flestu teknikarnir, sum starvast hjá Varðanum Pelagic, Fødevaresektorens Håndværkerdiplom.
Hetta er eitt 3 dagar skeið, ætlað elektrikarum, smiðum, montørum og øðrum handverkarum, sum starvast hjá matvøruframleiðarum.
Góðskudeildin hevði tikið stig til at fáa skeiðshaldarir úr Danmark og luttók eisini á skeiðnum. Fødevaresektorens Håndværkerdiplom er ein víðkan av skeiðnum, sum gevur Fødevaresektorens Hygiejnediplom.
Teknikarnir hava nú alla neyðuga vitan fyri at kunnu arbeiða heilsufrøðiliga trygt í eini matvøruframleiðslu, eins og teir kenna til framleiðslureinføri, hygiejniskt design av framleiðsluútgerð, matvørukontaktmateriali og tilfar til framleiðsluútgerð og -bygningar.
Undirvísarir á skeiðnum vóru Claus Qvist Jessen frá Damstahl og Alan Friis frá Staalcentrum.


text:
Oda Strøm
17.04.2018 - 09:21
Mentan > Mentan > Tónleikur
Kendrick Lamar hevur vunnið eina Pulitzervirðisløn fyri fløgu sína DAMN, og tað er fyrstu ferð, at ein rappari hevur vunnið tignarligu virðislønina.
Pulitzervirðislønin er ein amerikonsk journalistikk-, bókmenta- og tónleikavirðisløn, sum verður latin árliga.
Virðislønin varð fyrstu ferð latin í 1917 og varð stovnað av ungarska-amerikanska journalistinum og blaðútgevaranum Joseph Pulitzer.
Á journalistiska økinum vunnu The New York Times og The Washington Post fyri granskandi arbeiðið um sambandið millum valkampagnuna hjá amerikanska forsetanum Donald Trump í 2016 og russiskar embætismenn, skrivar DR.
The New York Times fekk saman við miðlinum the New Yorker eisini Pulitzervirðislønina fyri besta public service í samband við greinar teirra um "MeToo" rørsluna, sum vóru kritiskar greinar um filmsframleiðaran Harvey Weinstein.


text:
Nær: 24. okt. 2018, mikudagur
Hvar: Havnar Bio, Streymoy
Japanski leikstjórin, Kore-Eda Hirokazu (f.1962), vann Gullpálman á filmstevnuni í Cannes í ár fyri filmin ”Shoplifters”. Í fjør sýndi Filmsfelagið hin stillføra ”Eftir illveðri”, ið sami leikstjóri gjørdi í fyrrárið.
Osamu og húski hansara er…
Nær: 12. nov. 2018, mánadagur
Hvar: Havnar Bio, Streymoy
Ísraelskir Filmsdagar í 2018:
Í skránni fyri 35. Filmstevnuna í Jerusalem í august í ár varð sagt soleiðis um spildurnýggja vinnarafilmin RED COW:
Benny (17), an only child who lost her mother at birth, lives with her fundamentalist father in…
Nær: 13. nov. 2018, týsdagur
Hvar: Havnar Bio , Streymoy
Ísraelskir Filmsdagar í 2018:
Ísraelski filmurin OUTDOORS vann virðislønina fyri besta handrit á altjóða filmstevnuni í Haifa í fjør.
Tikið verður soleiðis saman um søgugongdina í filminum OUTDOORS á enskum:
Gili and Yaara decide to leave th…
Nær: 14. nov. 2018, mikudagur
Hvar: Havnar Bio, Streymoy
Í Tel Aviv eru hjúnini Michael og Dafna í døpurhuga eftir at hernaðarmyndugleikarnir hava borið teimum boðini um, at sonurin, Jonathan, er deyður í krígnum. Akkurát hvussu hann er fallin og hvar líkið av soninum er, fáa foreldrini ikki at vita. Mamma…
Nær: 28. nov. 2018, mikudagur
Hvar: Havnar Bio, Streymoy
Tá COLETTE (Keira Knightley) giftist Henry 'Willy' Gauthier-Villars (Dominic West), flytir hon úr friðarligu bygdini til villa býarlívið í París. Í nýggja bohemumhvørvinum fer COLETTE at skriva, og gevur fyrstu skaldsøgurnar út í navninum hjá manninu…
Nær: 28. nov. 2018, mikudagur
Hvar: Havnar Bio, Streymoy
Holiday, sum varð boðin við á Sundance Film Festival í ár, er fyrsti filmur, sum svenska Isabella Eklöf (f.1978) hevur leikstjórnað. Isabella Eklöf skrivaði eisini handritið til filmin Gräns, sum vann Un Certain Regard í Cannes í ár og Filmsfelagið v…
Nær: 3. des. 2018, mánadagur
Hvar: Norðurlandahúsið, Streymoy
Norðurlandahúsiðskipar aftur fyri Geytanum leygarkvøldið 23. februar 2019, tá nýggjastuføroysku stuttfilmarnir verða sýndir og tvær filmsvirðislønir, Geytin ogÁskoðaravirðislønin, verða handaðar. Geytin verður byrjanarskotið til einalíttla viku…


text:
Fámjinstunnilin borast nú
1. oktober 2018
Suðuroyar Sambandsfelag heldur, at tað er nógv, sum talar fyri, at tunnilin til Fámjins verður boraður nú og ikki um 2-3 ár ella ongantíð. Farleiðin millum Øravík og Fámjin er so mikið trupul um veturin, at tað nógvar dagar ikki er koyrandi ella hættisligt at koyra. Slíkar flutningsumstøður saman við fólkaminking í bygdini, leggur bara stein oman á byrðuna. Politiski myndugleikin má síggja henda veruleika í eyguni og raðfesta hareftir - bora Fámjinstunnilin nú
Landsstýrismaðurin í Samferðslumálum Henrik Old hevur í longri tíð fyrireikað júst hesa verkætlanina og mannað eitt tunnilstoymið, sum er klárt at fara til verka.
Landsstýrsmaðurin hevur roynt sítt, men løgmaður hevur tíverri valt at niðurraðfesta Suðuroynna og hesa verkætlanina.
Suðuroyar Sambandsfelag fer tí at heita á okkara fólk í Løgtinginum um at bakka ætlanirnar hjá landsstýrismanninum í Samferðslumálum upp og taka saman hendur tvørturum politisk mørk og fáa málið avgreitt.
Spell, at Javnaðarflokkurin og Tjóðveldið ikki kunnu semjast, hóast lyftini uppundir val til hendan tunnil ganga heilt aftur til 1960'ini.
Vónandi verður tað breið politisk undirtøka fyri lógaruppskotinum um gerð av Fámjinstunlinum, sum nú kemur í Løgtingið.
Suðuroyar Sambandsfelag
Svenning Borg, formaður
RN
Aftur


text:
GREINAR
| 2015
Hetta vikuskiftið verður rættur jólahýrur á Tvøroyri. Handlanir eru á tremur við øllum góðum og hava nógv ...
Tvøroyrar býráð samtykti á fundi hin 09.12.2015 fíggjarætlanina fyri 2016. Seinastu árini eru gjørdar stórar íløgur í ...
Tvøroyrar Kommuna bjóðar hølir til lesandi í jólafrítíðini í Gomlu Skúlahúsini. Húsini liggja mitt í býnum, eru í ...
Jólatrøini í Tvøroyrar Kommunu verða tendraði soleiðis um mánaðarskiftið:29. novembur kl 17:00 á Tvøroyri, Bjarni Hammer heldur ...
Tvøroyrar kommuna hevði aftur í ár sítt afturvendandi tiltak, sum eitur "ung í arbeiði". Hesuferð varð fokus sett á strondina, ...
Í góðveðrinum mánadagin 12. oktober settu uml. 30 sjálvboðin meiri enn 950 trø og runnar niður í nýggju viðarlundini við ...
Verkætlanin “Viðarlund við Stórá” er ein kommunal verkætlan við stuðli frá Fiskimálaráðnum.
Endamálið er at ...
Fríggjadagin 2. oktober kl. 15:00 vórðu 7 starvsfólk hjá Tvøroyrar Kommunu heiðrað á móttøku í býráðssalinum ...
Tvey nýggj fólk eru í seinastuni sett í starv í Suðuroyar Barnaverndatænastu. Annika Jónsveinsdóttir byrjaði 1. september í starvi sum ...
Tað hevur verið óstøðug vatnveiting í Froðba hesa vikuna, og sum við so nógvum øðrum er orsøkin ikki ein, men fleiri. Froðba er ...


text:
Tvíburasystrarnar Tove og Lydia hava heilt hvør sín hátt at stríðast við sorgina um deyða pápan. Onnur er full av hatri og hin vil heldur gloyma alt, sum er hent.
Fortíðar syndir er ein bók til ung og vaksin sum dáma væl krimi. Hetta er fjórða frásøgan um Harald Fors, ein politist, sum loysir brotsmál, har børn og ung eru bæði brotsmenn og offur.
Bókin er ein spennandi frásøga um, hvussu ræðandi og vitleyst lívið kann gerast, tá ið tað verður stýrt av hatri. Sjálvt um bókin er partur í einari røð, kann hon saktans lesast sjálvstøðugt.
Aftur


text:
Mánakvøldið 15. okt. kl. 19 verður heimspremiera av Italskum dokumentarfilminum “Suðuroy, the island of wind” hjá Valter Torri.
Tag: heystardagar
Almennur morgunmatur og avdúking av standmyndini av Tofta Regin
Leygarmorgun kl. 9.30 bjóðar Vágs kommuna til almennan morgunmat í Billardhúsinum. Kl. 10.30 fer Arnfinnur Bjarkhamar at siga frá søguni um Tofta Regin. Og kl. 11 verður farið vestur á Sandin, har standmyndin av Tofta Regin verður avdúkað.
Heystardagar: Málningaframsýning í Miðlatúni
Heystardagarnir í Vági fevna eisini um málningaframsýning í Miðlatúni, har Mikala Vilhelm sýnir fram.
Eldradøgurði á Hamragarði týsdagin 16. okt.
Heystardagar í Vági: Eldradøgurði fyri borgarar, sum eru 65 ár og eldri verður á Hamragarði. Á matarskránni er lambakjøt v/fløtaeplum, valdorfssalat og brúnari sós. Omaná verður te, kaffi og jarbertrifla. Kostnaður 30 kr.
Skráin fyri Heystardagar í Vági (dagført 12. okt. 2018)
Skráin fyri Heystardagar í Vági er her.


text:
Síðani stóru fíggjarkreppuna í 2008, er regluverkið hjá peningastovununum broytt nógv. Eitt nú eru krøvini til kapitalin hjá bankunum herd nógv við ymiskum buffarum.
Frá 2020 til 2025 kemur nú eisini tað sokallaða NEP-kravið. NEP stendur fyri “nedskrivningsegnede passiver”. Hetta er serligur lánikapitalur sum, um so er at bankin er um at fara á húsagang, kann umleggjast til eginkapital. Henda upphædd eigur sambært Fíggjareftirlitinum at vera so stór, at hon dekkar tap og eisini megnar at rekapitalisera (endurstovna) bankan.
NEP-kravið til SIFI-bankar (Systemically Important Financial Institutions) er øðrvísi enn til ikki SIFI bankar. Í Føroyum eru allir bankar SIFI-bankar, uttan Suðuroyar Sparikassi.
NEP-kravið tekur støði í kapitalkrøvunum hjá peningastovnunum. Kapitalkravið til peningastovnar er uppbygt av seks pørtum:
NEP-kravið hjá føroysku SIFI-stovnunum verður kapitalkravið frá punkt 1 til 4 omanfyri faldað við tvey. Hetta merkir, at systemiski buffarin, sum verður 3% 1. januar 2020 og kontrasykliski buffarin, sum er 0% í Føroyum, telja ikki við, tá NEP-kravið verður uppgjørt.
Dømi: er kapitalkravið frá punkt 1 til 4 100 mió. kr., so skal hesin peningastovnur eisini hava 100 mió. kr. av NEP-kapitali.
Hjá Suðuroyar Sparikassa er NEP-kravið munandi minni, her er kravið 3-6,5% av krøvunum 1 til 3 tilsamans.
Sí tíðindaskriv frá Fíggjareftirlitinum her.


text:
Kvinnufelagasamskipan Føroya boðar nú til ársfund á Glyvrum. Allir limir í Kvinnufelagnum eru hjartaliga vælkomnir at koma við á ársfund, sum er eitt gott høvi at hitta aðrar kvinnur, ið eisini hava áhuga fyri arbeiðinum fyri javnstøðu til kvinnur. Limir í Kvinnufelagnum, sum ynskja at luttaka, kunnu boða Kvinnufelagnum frá, um vit eru fleiri, so kunnu vit samskipa koyringina inn á Glyvrar. Ring til 216064 ella send ein teldupost til kvinnufelag@kvinnufelag.fo.
ÁRSFUNDUR hjá Kvinnufelagasamskipan Føroya verður hjá Kongshavnar Kvinnufelag í hølum felagsins á Glyvravegi 4, Glyvrar, leygardagin tann 30. mai 2015.
Fundarskrá verður sambært lógum felagsins.
Uppskot til viðgerðar á fundinum skulu sendast til KSF, birtabiskopstoe@gmail.com í seinasta lagi 23. mai 2015.
Fundurin verður settur kl. 13.00.
Tær, ið ætla at luttaka, skulu siga frá í seinasta lagi 26. mai hjá Fríðbjørg Weihe á telefon 290416 ella á teldupostadressu: fridbjorgw@gmail.com.


text:
Dansiveturin 2017/18
Nú byrjar dansiveturin aftur. Barnadansurin er nú komandi sunnukvøld hin 15. okt. kl.19,00 og tey vaksnu koma kl. 20.00. Fyrsta dansikvøldið í vetur var í Frøðishøll í Kvívík 30. sept. og var tað eitt av teim bestu dansikvøldunum, eini 90 fólk vóru komin, og dansurin gekk av tí allarbesta. Aðalfundur var sunnukvøldið 8.okt. og byrjaðu vit við, í tøgn, at minnast Gunnvør eina løtu.Formaðurin stóð fyri vali, og varð afturvaldur, sostatt er nevndin hin sama: Andrias formaður, Randi kassameistari og Jóna skrivari. Eykanevndin er nú mannað við Óla, Ólavi og Helgu. Veitslunevndin er hin sama.Síggjast í Skansastovu 15.okt.


text:
Svenska Therese Alshammar svam í gjár 50 firvald á langgeil uppá 25.60, einans eitt hálvt sekund aftanfyri heimsmetið hjá henni á 25.07. Hetta var á NSW Open Championships stevnuni í Avstralia, har eisini Leisel Jones imponeraði við at svimja 1:05.85 í 100 bringu, ið er minni enn 1 sekund verri enn hennara avstralska met á 1:05.09 frá 2006. Koreanski Tae Hwan Park vann 400 frí við tíðini 3:45.03, og svam síðani 100 frí í tíðini 49.45, har hansara koreanska met frá 2007 er 49.32. So hóast tey ikki seta met, eru tey ikki longri burtur frá gomlu metunum, enn at tað burdi verið møguligt at svomið harum, tá ið fyrst tey eru veruliga niðurtrappað. Les swiminfo.com
3 thoughts on “Tessan gevur vón um framtíð eisini uttan superdraktir”
-
Mannfólk eru sum kunnugt harðari rakt av nýggju reglunum, av tí at teir ikki longur kunnu stramma bulin inn við drakt, men bara brúka buksir upp á nalvan og niður á knæ.
Eitt dømi um støðuna er kanska at fleirfaldi OL-gullvinnarin í bringusvimjing, Kosuke Kitajima, við 1:01.11 kundi vinna 100 bringu á Missouri Grand Prix, frammanfyri Eric Shanteau sum var bringusvimjarin ið saman við Phelps og øðrum vann 4×100 blandað á HM í Rom í summar. Stevnumetið á Missiouri Grand Prix var 1:00.85 hjá Brendan Hansen, og besta tíð hjá Kitajima er 58.91. Tíðirnar 1:01.11 hjá Kitajima, 1:01.51 hjá Shanteau og 1:01.94 hjá Felipe Lima eru tær tríggjar bestu tíðirnar í heiminum í ár.
Sjálvur var Kitajima eitt sindur skuffaður av tíðini, av tí at hann helt at hann kundi svimja undir 1 minutt.
Les SwimInfo.com og SwimNews.com
-
Og so meinar Kitajima at 200m verður betur, gyyd luck Kosuke sigi eg bara 😉
Eg minnist ein italiumann frá EM í Istanbul sum ikki sá alt ov vælkoyrandi út í 200m tá ið draktin manglaði 😉
-
Sí SwimmingWorld Magazine. Søgan sigur einki um hvat Kitajima hevði ætlað sær við 200… men tað man hava verið betri enn silvur 🙂
-
-
Ger viðmerking Cancel reply
This site uses Akismet to reduce spam. Learn how your comment data is processed.


text:
Februar
Februar er 2. mánaði í árinum eftur tí gregorianska kalendaranum og er einasti mánaði, sum hevur 28 dagar (29 tá leypár er).
Hendingar í februar[rætta | rætta wikitekst]
- 1. februar í 1902 – fótbinding verður bannað í Kina; í 1908 – Carlos kongur og Luis prinsur í Portugal verða myrdir; í 1929 – Popey (Skipper Skræk) er at síggja fyri fyrstu ferð; í 1946 – Norðmaðurin Trygve Lie verður valdur til aðalskrivara í ST; í 1965 – Martin Luther King verður handtikin eftir borgararættindagonguna í Alabama; í 1992 – friðaravtalan, sum ST fekk í lag, byrjar í El Salvador
- 2. februar í 1913 – Grand Central Station, heimsins størsta tokstøð, letur upp í New York; í 1915 – Týskland byrjar kavbátablokadu móti bretsku oyggjunum; í 1972 – Vetrar Olympiadan í Tokyo í Japan byrjar; í 1989 – Suðurafrikanski forsetin Botha fer frá; eftirmaður hansara verður F.W. de Klerk; í 1990 – F.W. de Klerk hevjar bannið móti ANC, sum hevur vart í 20 ár
- 3. februar í 1911 – Ulrich Salchow verður fyri tíggjundu ferð heimsmeistari í listskoyting; í 1917 – USA kvettir diplomatiska sambandið við Týskland; í 1958 – fíggjarliga Benelux samgongan verður stovnsett; í 1966 – Sovjettiskt rúmdarfar ger eina bleyta lending á Mánanum; í 1969 – Yassir Arafat verður valdur leiðari í palestinska frælsisfelagsskapinum PLO; í 1981 – Gro Harlem Brundtland verður fyrsti kvinnuligi forsætismálaráðharri í Noregi; í 1989 – eitt hernaðarkvett støðgar einaræðinum hjá Alfredo Stroessner í Portugal; Stroessner sat við valdið í 35 ár
- 4. februar til 11. februar í 1945 - Jaltaráðstevnan byrjar: Her kjakast Roosevelt, Stalin og Churchill um týsku yvirgevingina; í 1946 - Juan Perón verður valdur til forseta í Argentina; í 1976 - Vetrar Olympiada í Innsbruck í Eysturríki byrjar; í 1999 - Russar royna at skapa ein eftirgjørdan mána;
- 5. februar í 1922 - Fyrsta útgávan av Reader's Digest (Det Bedste) kemur út í USA; í 1931 - Bretski rasarakoyrarin Malcolm Campbell setur á Daytons nýtt heimsmet í at koyra skjótt á landi, ferðin hjá honum er 394 km/h; í 1987 - Iran fremur eitt rakettálop móti Bagdad í Irak; í 1994 - Serbiskar mortaragranatir raka eitt marknaðarpláss í Sarajevo, sum er fult av fólki;
- 6. februar - Samiskur flaggdagur; í 1919 - Bolsjevikkar taka Kiev í Ukraina; í 1952 - Enski kongurin George VI doyr, og Elisabeth II drotning tekur við; í 1957 - Gullstrondin fær fullveldi undir navninum Gana; í 1958 - Flogfarið við ensku Manchester United umborð dettur niður, fleiri kendir leikarar lata lív; í 1968 - 10. Vetrar Olympiadan byrjar í Grenoble í Fraklandi;
- 7. februar í 1971 - Sveitsiskar kvinnur fáa atkvøðurætt; í 1986 - Forsetin á Haiti, Jean-Claude Duvalier, flýggjar til Fraklands; í 1999 - Hussein kongur av Jordan doyr 64 ára gamal;
- 8. februar í 1904 - Russiskt-Japanska kríggið brestir á; í 1974 - Tríggir amerikanskir astronautar venda aftur til Jarðar eftir at hava verið 84 døgn umborð á rúmdarstøðini Skylab; í 1985 - ANC-leiðarin Nelson Mandela sýtur fyri at sleppa leysur við teirri treyt at skula siga frá sær rættin at brúka vald; í 1992 - Vetrar Olympiada í Albertville í Fraklandi byrja;
- 9. februar í 1900 - Dwight Davis setur á stovn tenniskappingina Davis Cup; í 1927 - Eftir harðar bardagar verður kollveltingin í Portugal niðurbard; í 1969 - Amerianska Boeing 747, heimsins størsta rutuflogfar, fer sína jómfrúferð; í 1984 - Sovjettiski leiðarin Andropov doyr. Eftirmaður hansara er Chernenko; í 1986 - Halastjørnan Haley kemur nærri sólini enn nakrantíð áður;
- 10. februar í 1906 - Skipið HMS Dreadnought verður sjósett; í 1910 - Fyrsti kvinnuligi piloturin flýgur solo; í 1923 - Týskarin Wilhelm Röntgen, ið uppdagaði røntgenstrálur, doyr 77 ára gamal; í 1953 - Felagsmarknaður fyri kol og stál verður settur í verk millum fýra evropeisk lond;
- 11. februar í 1928 - Í St. Moritz í Sveis byrjar 2. Vetrar Olympiadan; í 1929 - Í Italia undirskriva Mussolini og pávin ein sáttmála, ið tryggjar fullveldið hjá Vatikaninum; í 1948 - Sovjettiski filmsleikstjórin Sergej Eisenstein doyr; í 1984 - Irak bumbar ikki-hernaðarlig mál í Iran;
- 12. februar í 1924 - Amerikanski pianisturin George Gershwin spælir fyri fyrstu ferð alment stykkið Rhapsody in Blue; í 1929 - Trotskij flýggjar til Turkalands; í 1947 - Franski sniðgevin Christian Dior kemur við sýningini, hann kallar "Nýtt Look"
- 13. februar og 14. februar í 1945 - Teir sameindu bumba Dresden í Týsklandi; í 1980 - Vetrar Olympiadan í Lake Placid í New York, USA byrja; í 1988 - Vetrar Olympiadan í Calgary í Kanada byrjar;
- 14. februar í 1919 - Fólkasamgongan verður stovnað; Bolsjevikkar gera innrás í Estlandi; í 1952 - Vetrar Olympiada byrjar í Oslo í Noregi; í 1966 - Avstralia innførir decimalsskipanina; í 1989 - Ayatollah Khomeini sendir út eina fatwa móti høvundinum Salman Rushdie;
- 15. februar í 1942 - Japan hertekur Singapor; í 1971 - Stóra Bretland og Norðurírland innføra desimalskipanina í pengaverki sínum; í 1989 - Seinastu sovjettisku herdeildirnar fara úr Afghanistan. 10 ár var sovjettiski herurin í landinum; í 1999 - Turkiskar serdeildir handtaka í Nairobi leiðaran í kurdiska arbeiðaraflokkinum, Abdullah Ocalan;
- 17. februar í 1958 - CND verður stovnað í London við sloganinum "Ban the Bomb"; í 1996 - Rúmdarfarið NEAR verður sent upp;
- 18. februar í 1930 - Amerikanski astronomurin Clyde Tombaugh finnur gongustjørnuna Pluto; í 1960 - Áttanda Vetrar Olympiadan byrjar í Squaw Valley í Kalifornia; í 1977 - Deildir hjá Idi Amin myrða ugandiska erkabiskuppin;
- 19. februar í 1915 - Bretsk skip skjóta eftir turkiskum skansum, ið verja Dardanellurnar;
- 20. februar í 1919 - Afghanski emirurin verður myrdur; í 1920 - Amerikansi polarfararin Robert Peary doyr 63 ára gamal; í 1948 - Kommunistarnir taka valdið í Kekkoslovakia; í 1962 - Astronauturin John Glenn gjøgnumførir við 3 ferðum um jørðina fyrstu amerikonsku rúmdarflúgvingina; í 1971 - Idi Amin tekur valdið í Uganda;
- 21. februar í 1916 - Bardagin við Verdun byrjar við einum týskum álopi og heldur fram til tann 18. december; í 1965 - Malcom X, svartur leiðari í USA, verður myrdur í New York; í 1972 - Amerikanski forsetin Richard Nixon byrar vitjan sína í Kina; í 1990 - Namibia í Afrika gerst eitt fullveldisríki;
- 22. februar í 1991 - Irakiskar deildir seta eld á oljubrunnarnar í Kuveit, tá ið tær taka seg úr landinum;
- 23. februar í 1913 - Frákoyrdi forsetin í Meksiko verður skotin; í 1981 - Sivilgardan herjar á spanska tingið - Cortes - eftir eina miseydnaða kvettroynd; í 1994 - Vápnahvíld millum Serbia og Kroatia í Bosnia; í 1999 - Stóra Bretland beinir fyri allari sínari goymslu av minum ætlaðum herfólki til gongu;
- 24. februar í 1903 - Bretskar hernaðardeildir søkja at "øra mullah'inum"; í 1986 - Marcos flýggjar úr Filipinunum, og Corazon Aquino verður tikin í eið sum forseti landsins; í 1987 - Tower-nevndin leggur fram sína frágreiðing um Iran-contra-gøluna; í 1991 - Herdeildirnar undir amerikanskari leiðslu fara undir landátakið móti irakiska herinum;
- 25. februar í 1990 - Violetta Chamorro, sum fær stuðul úr USA, vinnur valið í Nikaragua;
- 26. februar í 1936 - Volkswagen letur upp sína fyrstu verksmiðju í Týsklandi; í 1993 - Bumbuspreinging í World Trade Center í New York City;
- 27. februar í 1900 – enski Labour-flokkurin verður stovnaður; í 1933 - Týska tingið - Ríkisdagurin - brennir í grund; í 1935 - Shirley Temple er higartil yngsti persónurin, sum vinnur ein Oskar; í 1976 - Polisario Front lýsir Vestursahara sjálvstøðugt at vera; í 1997 – bretskir ílegugranskarar hava klonað ein seyð
- 28. februar í 1986 – svenski forsætismálaráðharrin Olof Palme verður myrdur; í 1991 - Flógvakríggið endar
- 29. februar í 1956 – sovjettiski leiðarin Nikita Khrusjtjov forkastar politikkin hjá Stalin


text:
- Tíðindi, mentan og ítróttur
William Smith: Eg kendi svongd men ongantíð frelsu
Tak niður
Í kvøld kemur triðji partur í sjónvarpsrøðini Gud signi Føroyar, og sendingin í kvøld snýr seg um størstu trúarrørsluna uttanfyri fólkakirkjuna, og tað er brøðrasamkoman.
Ein føroyingur, sum í 2015 skrivaði eina kritiska sjálvbiografiska skaldsøgu um hesa rørsluna, er William Smith, sáli. Hann andaðist brádliga á sumri í 2017.
Hann vaks upp í brøðrasamkomuni í Vági í fimtiárunum, og her er eitt brot úr sendingini, sum kemur á skíggjan kl. 19.20.
Sendingin verður eisini at síggja her á heimasíðu okkara. Tú finnur hana her.
Sí eisini


text:
Tórskvøldið á jóansøku verður serligt hugnaligt heilsu og rørslutiltak fyriskipað í Vági. Tiltakið er sum ein upptakt til stóra jóansøkubálið, ið verður seinni um kvøldið. Tað er rørslufelagið Hvistan í Suðuroynni, sum hevur tikið stig til hetta hugnaliga og øðrvísi tiltakið.
Byrjað verður við Tríkantin við Sandin í Vági, har ein kann spáka sær ein túr, renna, trilla ella súkkla, ella tað ein nú vil, kring Parkina og Vatnið, áðrenn fari verður yvir til Páls Høll.
Í Páls Høll eru sauna, dampbað, svimjihylur og nýggju heitu uttandura pottarnir klárir til tey vitjandi, sum eisini fáa okkurt gott ábit og at drekka.
Tiltakið, ið er ókeypis byrjar kl. 19.00 og er liðugt umleið kl. 20.30, soleiðis at ein nær at koma inn aftur á Sandin, har jóansøkubál, røða, felagssangur, kakao og bollar vera frá kl. 21.00.
Samstundis er hetta nokk seinasta skipaða tiltakið hjá Hvistuni áðrenn summarsteðgin.
Tiltøkini í summar verða lýst á facebook so hvørt tey verða fyriskipaði